Европа футболида якшанба куни рўй берган асосий воқеалар.\nИталия: Шомуродов захирадан тушди, «Наполи» биринчи ўринга қайтди\nЖозе Моуринью ҳайрон қолдиришдан тўхтамайди. Унинг бошқарувидаги «Рома» — Италия чемпионатининг энг қувноқ жамоаларидан бири, вақти-вақти билан ўз мухлисларини инфаркт ҳолатига туширади, ҳолбуки сўнгги йилларда португалиялик мутахассис деганда зерикарли ва ҳаддан ташқари прагматик услуб тушуниларди. «Спейшлван» ахборий майдонда ҳам тез-тез кўриниш беради, Туринга сафар олдидан Конор Макгрегор билан учрашди.\nПрагматизм эса ҳозирда Массимилиано Аллегри қайтган «Ювентус»да кузатилмоқда, у ўйин арафасида ҳамкасбини мақтовларга кўмди ва ҳозирги «Рома»да характер ва эҳтирос пайдо бўлганини эътироф этди. Бир томондан, айнан шу жиҳатлар «бўрилар»га Туринда муваффақият олиб келиши мумкин эди. Биринчи бўлим сўнггида меҳмонларнинг кучли прессинги натижасида ҳужумни қарши олган Кьеллини тўпни йўқотди, ушбу ҳужум давомида Мхитарянга фол ишлатилгани учун пенальти белгиланди. Аммо ушбу фол учун ҳакам ҳуштаги чалинишидан олдин тўпга эга чиққан Абраҳам уни дарвозага киритишга улгурганди ва Даниэле Орсато давом этаётган ҳужумни тўхтатмаслиги керак эди.\nАммо шу вақтгача қаторасига 13 марта «нуқта»да адашмаган Верету Шченснини дуэлда енга олмади. Якунда польшалик дарвозабоннинг бу сэйви ва Мойзе Киннинг бош билан берган аниқ зарбаси «Кекса синьора»га қаторасига олтинчи ўйинда ғалабани нишонлаш учун етарли бўлди. Ўзбекистонлик ҳужумчи Элдор Шомуродов ўйин охирида Варетуни алмаштирди, аммо мезбонлар ҳимояси устунликни сақлаб қолди. «Ювентус» сўнгги уч ўйинда дарвозаси дахлсизлигини сақлаб қолди: бир сўз билан айтганда туринликлар Аллегри схемасида қандай ўйналишини яна эслаб олишди.\n«Наполи» — «Торино» — 1:0 (Осимҳен, 86)\nМавсумни саккиз ғалаба билан бошлаган ва клуб рекордини такрорлаган неаполитанликлар чемпионларга хос ўйин намойиш этишмоқда. Лучано Спаллетти жамоаси ўйин сифати нуқтайи назаридан бўлмаса-да, вазиятдан келиб чиқиб натижа учун ўйнаш борасида ҳаммага дарс бермоқда. Ўйиннинг биринчи қисмида Инсинье пенальтини аниқ ижро этолмади. Бу мавсумда у кучли бешлик чемпионатларидаги энг омадсиз футболчи бўлиб турибди, у беш бор 11 метрдан зарба ижро этиб, фақат икки гол урган. Аммо жамоани бу сафар ҳам Осимҳен қутқарди. Нигериялик футболчи сўнгги етти ўйинда 8 гол уришга эришди, топ-5 лигаларда ҳамон очко йўқотмай бораётган ягона жамоа бўлиб қолаётган неаполликлар Италияда турнир жадвалини бошқаришмоқда, лекин жамоани кейинги турда «Рома»га қарши қийин сафар ўйини кутмоқда.\nИспания: Фати ва Депай — топ-боғлам\n«Барселона» — «Валенсия» — 3:1 (Фати, 13. Депай, 41, пенальти. Филиппе Коутинью, 85 — Гайя, 5)\nТерма жамоалар ўйинлари учун танаффус кўк-анорранглилар жамоасида сўнгги ўйинларда «Бенфика» ва «Атлетико»дан учралган қақшатқич мағлубиятлардан кейин ўзига келиб олиш учун имкон берди. Маълум даражада «Барселона» президенти Жоан Лапортанинг Роналд Куманни қўллаб-қувватлаш ҳақидаги қарори ҳам ўйинга таъсир кўрсатди. Ушбу мутахассиснинг танқидчилари бундан хурсанд бўлишмади ва «Валенсия» сардори Гайя ўйиннинг бошидаёқ узоқ масофадан йўллаган зарбаси билан ҳисобни очганида, скептикларда навбатдаги норозиликлар учун асос пайдо бўлди.\nЛекин шу билан бирга тан олиш керакки, каталонияликларнинг ҳозирги мураббийлар штаби ёшлар билан аъло даражада ишламоқда. Якшанба куни мухлислар яна бир бор 17 ёшли Гавининг ажойиб ўйинига гувоҳ бўлишди, шунингдек, қарийб бир йиллик тикланишдан кейин майдонга қайтган Ансу Фати янада кучлироқ ўйнай бошлади. Унда янги шартнома масаласида муаммолар юзага келгани ҳақида хабарлар чиқди, аммо бу унинг ўйинига таъсир кўрсатмаган.\nЎтказиб юборилган голдан кўп ўтмай 18 ёшли ушбу форвард жамоанинг янги етакчиси Депай билан комбинацияни голга айлантириб, ҳисобни тенглаштирди, бўлим охирида нидерландиялик ҳавбек учун пенальти ишлаб берди. Иккинчи бўлим давомида «Валенсия» қайтишга уринди, аммо мезбонлар ҳимояда ишончли ҳаракат қилишди, ўйин охирида мухлислар анчадан буён кутган яна икки воқеа рўй берди — Филиппе Коутинью гол урди ва ёздан буён даволанишда бўлган Агуэро «Барса»да дебют қилди. Энди Педри тезроқ соғайиб сафга қайтишини кутиш қолди.\nГермания: «Бавария» Леверкузенни яксон этди\n«Бавария», шубҳасиз, бундеслиганинг бошқа жамоалари учун космос, аммо айнан шунинг учун ҳам бу жамоани ким енга олиши бўйича интрига кучли. Леверкузендаги ўйин шуниси билан ҳам аҳамиятли эдики, ўйин натижасига кўра саккизинчи турдан кейин чемпионатда ким пешқадамлик қилиши маълум бўларди. Одатда айнан шундай ўйинларда мюнхенликлар мукаммал ва бешафқат машинага айланади, Левандовскининг тезкор голи чемпионлар Юлиан Нагельсманн бошчилигидаги илк мағлубиятдан (ўтган турда «Айнтрахт» Мюнхендан 2:1 ҳисобидаги ғалаба билан қайтганди) қанчалар аламзада эканини кўрсатиб берди.\nАммо барибир якшанба кунида бўлгани каби бу қадар устунлик - нормал ҳолат эмас. Кутилган жанг рақибни хўрлашга айланиб кетди, 30-дақиқадан 37-дақиқагача бўлган вақт худди футбол симуляторларидаги каби кечди, меҳмонлар 8 дақиқа ичида 4та гол уришди: биринчи голини нозик ҳаракат билан урган Левандовски иккинчи голида шеригидаги тўп "ўғирлаб" уни дарвозага киритиб юборди, кейин Зюленинг зарбасини Мюллер товони билан дарвозага тўғрилаб юборди, Гнабри унинг узатмасига оёқ қўйиш билан (шведка - оёқнинг ташқи қисми билан зарба бериш) ҳисобни янада йириклаштирди ва бир дақиқа ўтиб унинг ўзи бешинчи голни урди... Голлардан учтасида ҳимоячилар ассистентлик қилишди ва «Бавария»нинг твиттерида шундай нокамтар ёзув пайдо бўлди: «Бешта. Бизни тўхтатишга ҳаракат қилиб кўринг!».\nМюнхенликлар иккинчи бўлимда Чемпионлар лигаси ҳақида ўйлаб, куч тежашга ўтишди. Шу туфайли Шик леверкузенлик мухлисларга таскин берувчи голни урди - уни яна бир бор (бешинчи марта) вундеркинд Вирц голли узатма берди, унинг мавсумдаги ассистлари сони 6тага етди. «Байер» таркиби «Бавария»га рақобат қилиш учун ҳали ёшлик қилади, жамоа сентябрда лиганинг яна бир гранди «Боруссия» Дортмундга қарши ўйинда ғалабани сақлаб қола олмаганди (3:4).\nАнглия: Ньюкаслда янги эра\n«Ньюкасл» — «Тоттенҳэм» — 2:3 (Уилсон, 2. Дайер, 89, автогол — Ндомбеле, 17. Кейн, 22. Сон Хин Мин, 54)\nИккинчи даврада бу жамоаларнинг ўзаро ўйини афишаси бошқачароқ жаранглайди, ахир «қарғалар» тез орада янги ҳаёт бошлашга ва суперклубга айланишга тайёрланмоқда. Аммо ҳозирча улар хавфли ҳудудда жойлашган, Стив Брюснинг бош мураббийликда яна қанча қолиши номаълум. Англиядагилар у ҳозирча лавозимини сақлаб қолиши, чунки «Ньюкасл»нинг янги менежменти янги бош мураббий танлашда шошилиб хато қилишни истамаслиги ҳақида ёзишмоқда. Қолаверса, мавсум қизиган паллада ишсиз юрган кучли мутахассис топиш қийин, бандлари эса миш-мишларни инкор қилиб, ҳозирги иш жойидан кетишни истамаслигини айтди, масалан Брендан Роджерс ва Жозе Моуриньо.\nШундай экан, якшанба куни Брюс бош мураббийлик курсисида 1000-ўйинини ўтказди, унинг шогирдлари эса майдонга юқори кайфиятда тушиб келишди — Уилсон янги раҳбарият давридаги илк ўйинда 107-сониядаёқ ҳисобни очди. Клуб Саудия Арабистони фонди томонидан сотиб олиниши муносабати билан арабча элементлар акс этган либослардаги кўплаб мухлислар бу голни катта хурсандчилик билан нишонлашди.\nАммо барибир мўъжиза содир бўлмади, биринчи бўлим ўрталарида «Тоттенҳэм» ҳисобда олдинга чиқиб олди, Кейн эса ниҳоят жорий мавсумда чемпионатдаги голлари ҳисобини очди.\nАрбитр аввалига унинг голини бекор қилди, фақат видеотакрордан кейин Ҳарри офсайдда қолмагани тасдиқланди. Бу Кейннинг АПЛДа сафар ўйинларида урган 88-голи бўлди, у бу борада Алан Ширерни ортда қолдириб, бегона майдонларда энг кўп гол урган Уэйн Рунини (94) таъқиб этишга киришди.\nЎйин фавқулодда ҳолатсиз ўтмади. Биринчи бўлим охирларида трибунадаги томошабинлардан бирининг аҳволи ёмонлашди. Мухлисларнинг ишорасини вақтида кўриб қолган Регилон бу ҳақда ўйин бош ҳакамига хабар берди, ўйин маълум вақтга тўхтатилди, «шпорлар»нинг бошқа бир ҳимоячиси Дайер эса тиббий штаб ходимлари тезлик билан трибунага дефибриллятор олиб бориши учун барча ишни қилди. Тез орада мухлис ўзига келтирилди ва шифохонага олиб кетилди, ўйин давом эттирилди.\nМуаммо ҳал этилгач, биринчи бўлим охирига етказиб қўйилди, қўшиб берилган 8 дақиқа ичида Кейн — Сон Хин Мин жуфтлиги яна бир гол урди. Иккинчи бўлимда мезбонлар ўйинни қутқаришга уринди, аммо Шелви майдонга тушишидан 15 дақиқа ўтиб қизил карточка олиши бу вазифани мураккаблаштирди. Ўйин охирида Дайернинг автоголи ҳеч нарсани ўзгартирмади. Натижага қараб айтиш мумкинки, Брюс — янги хўжайинлар келгани учунгина эмас, клубнинг натижалар учун ҳам истеъфога чиқарилиши мумкин. Бу мураббий билан «Ньюкасл» ўз майдонида ҳисобда олдинда борилган ўйинларда якунда устунликни бой бериб, жами 28 очко йўқотган.\nФранция: иродали «Марсель»\n«Марсель» — «Лорьян» — 4:1 (Камара, 27. Гендузи, 56, 90+2. Милик, 85 — Лорьенте, 13, пенальти)\nХорхе Сампаоли жамоасида характер пайдо бўлди. Марселликлар жойи келганда жинниликлар қилиши мумкин, аммо улар таслим бўлишни исташмайди. Аргентиналик мутахассис баҳорда бош мураббийликка тайинланганидан буён жамоа ҳисобда ортда бораётган ўйинларида ирода кўрсатиши эвазига 15 очко қўлга киритилган. Бу учрашувда уч ҳолатни қайд этиш мумкин. Биринчидан, икки голга муаллифлик қилган Гендузий жуда ажойиб ўйин намойиш этди. Иккинчидан, узоқ вақт даволанишда бўлган Милик мавсумдаги илк голини урди, у йўқлигида «Марсель» марказий ҳужумчисиз ўйнашига тўғри келди. Ниҳоят, лига 1нинг жорий мавсумида ассистентлик бўйича ҳет-трик Пайет томонидан амалга оширилди. Натижада — бу турда «Ницца» мағлубияти туфайли марселликлар турнир жадвалида учинчи ўринга кўтарилди.\nНидерландия: фожиага бир қадам\n«Витесс» НЕК билан сафардаги дербида саккиз йил ичида илк марта ғалабага эришди - 16-дақиқада Николай Фредериксен Уссама Дарфалунинг узатмасини голга айлантирди. Лекин бу ғалабани нишонлаш фожиали тугаши мумкин эди. Арнемлик футболчилар меҳмон мухлислар жойлашган секторга яқинлашганида, фанатлар синхрон равишда сакрай бошлашди ва уларнинг остидаги трибуна қулаб кетди. Уларнинг бахтига, Неймегендан берилган маълумотларга кўра, ҳодиса оқибатида жабрланганлар йўқ.\nФотоҳисоботларга кўра, уларни бахтсиз ҳодисадан трибуна остида контейнер жойлашгани қутқариб қолган - одамлар юқори баландликдан пастга қулашдан қутулиб қолишган.\n2005 йилдан буён илк марта Дэвид Мойес жамоаси Рафаэл Бенитес жамоасини енгишга муваффақ бўлди. «Эвертон» учун бу мавсумда уй ўйинларидаги илк мағлубиятга айланди.\nХулен Лопетеги «Севилья» бош мураббийлигига тайинланганидан буён жамоа ла лиганинг сафар ўйинларида 9-марта 1:0 ҳисобида ғалаба қозонди.\n«Вест Ҳэм» футболчилари Мойес бошқарувида 29 марта «стандартлар»дан (пенальтисиз) гол уришди. Бу ўтган йил январидан буён (шотландиялик мутахассис ўшанда жамоа бош мураббийлигига келганди) АПЛдаги энг яхши натижа.\nНидерландияда «Витесс» ва НЕК ўртасидаги учрашувда 35 марта қоидабузарлик қайд этилди.


17 Èþëü 2019 19:10 645\nФуқаролик ишлари бўйича Наманган туманлараро судининг 2014 йил 3 апрелдаги ижро хужжатига асосан қарздор фуқаро Йигиталиев Расулжондан ундирувчи Шоматова Дилоромнинг фойдасига 1 нафар фарзандининг моддий таъминоти учун 1/4 қисм миқдорида алимент ундириш белгиланган эди.\nРасулжон Йигиталиевнинг жорий йилнинг 1 июнь ҳолатига алиментдан бўлган қарзи 7 267 035 сўмни ташкил этган. Ушбу қарздорлигини ўз вақтида тўламаганлиги сабабли, унга нисбатан тўпланган ҳужжатлар Ўзбекистон Республикаси МЖтКнинг 474-моддаси 1-қисмига асосан жавобгарлик масаласини ҳал қилиш учун Мингбулоқ туман Маъмурий судига юборилди.\nҚарздор Р.Йигиталиев билан олиб борилган тушунтиришлар боис, қарздорлигини тўлиқ бартараф этди ва суд залидан озод қилинди.\nЁки бўлмаса, Фуқаролик ишлари бўйича Наманган туманлараро судининг қарорига кўра Искандаров Ботиржон ундирувчи Искандарова Пайзинса фойдасига 1 нафар фарзандининг моддий таъминоти учун 1/4 қисм миқдорида алимент ундириш кўрсатиб ўтилган. Фуқаро ҳам алиментдан бўлган қарзини вақтида амалга оширмагани учун қарздорлик 3 284 233 сўмни ташкил этди. Унга нисбатан тўпланган ҳужжатлар Мингбулоқ туман Маъмурий судига юборилди ва хатосини тўғри тушунган Б.Искандаров қарздорликни суд жараёни давомида тўлаб берди. У ҳам маъмурий қамоқ жазосидан қутилиб қолди.\nМИБ Мингбулоқ туман бўлими бошлиғи ўринбосари


АҚШда атом электростанцияси сотувга қўйилди\n12:36 / 14.09.2016\nАҚШнинг Алабама штатида иккита реакторли, қуриб битказилмаган Bellefonte атом электростанцияси сотувга қўйилди. Бу ҳақда станцияга эга компания Tennessee Valley Authority’га иқтибос келтирган ҳолда ТАСС ахборот агентлиги хабар бермоқда.\nМаълум қилинишича, объект нархи 36,4 млн долларга баҳоланган.\n"Бу биз сотаётган биринчи АЭСдир, биз аввал бундай қилмаганмиз. АЭС охиригача қурилмаган, реакторлардан бири 50 фоизга, иккинчиси 90 фоизга қуриб битказилган", деб маълум қилди компания вакили Скотт Фидлер.\nУнинг айтишича, атом станцияси энергия ишлаб чиқариш учун яроқсиз. Унинг таъкидлашича, АЭСга ёндош ҳудуднинг умумий майдони 6,4 квадрат километрни ташкил қилади, унда бир нечта омбор учун хоналар ва идора биноси бор.\nФидлернинг айтишича, АЭС савдосида хорижий компаниялар АЭСни иқтисодий ривожлантириш режаларини тақдим қилган ҳолда иштирок этишлари мумкин.\nШавкат Мирзиёев Россия билан ҳамкорликнинг стратегик йўналишини маълум қилди - ОАВ\n15:50 / 09.06.2018\nРоссия Ўзбекистонда АЭСни қайси вилоятда қуриши маълум бўлди\n19:36 / 30.05.2018


«Ипак Йўли» банкида дастлабки тўловсиз автокредит олиш имконияти пайдо бўлди\nДастлабки тўловсиз авктокредитларни «Ипак Йўли» банкининг барча филиалларида расмийлаштириш мумкин.\n8 июл 2021, 17:34\n7 июл 2021, 13:00\n«Агробанк» фермерлар мактабига иккинчи ўқув мавсуми учун қабул бошланди\n«Агробанк» йўлга қўйган фермерлар мактабидаги иккинчи мавсум августдан сентябргача бўлиб ўтади. Аризалар 15 июлгача қабул қилинади.\n29 июн 2021, 14:17\n«Ипак Йўли» банкининг мижозлари учун онлайн-идентификация янада осонлашди\n«Ипак Йўли» банкининг мижозлари учун MyID сервиси орқали масофали идентификациядан ўтиш имконияти пайдо бўлди. Идентификация учун ҳужжатлар керак бўлмайди.\n«Ипак Йўли» банкнинг мобил иловаси фойдаланувчилари учун Visa карталаридан пул ўтказмаларини Visa Direct орқали амалга ошириш имконияти пайдо бўлди.\nMilaWall шоурумнинг очилишида меҳмонларга ёрқин кўнгилочар дастур ва декоратив бўёқ ва сувоқнинг имкониятлари намойиш этилди.\nТошкентдаги Webster университетида «Таълим ва инновациялар» соҳасида магистратурага қабул бошланди\n2021 йил август ойидан бошлаб Тошкентдаги Webster университети «Таълим ва инновациялар» йўналишида янги бир йиллик магистратура дастурини (MA EDIN) йўлга қўяди.\nUzLITI Engineering Ўзбекистонда йирик саноат объектлари қандай лойиҳалаштирилиши ҳақида сўзлаб берди\nAlter Ego йирик инжиниринг компанияси — UzLITI Engineering фаолияти, лойиҳалари ва режалари ҳақидаги фильмни тақдим этди.\n9 июн 2021, 15:00 1\nБойсун газни қайта ишлаш заводи қурилиши қизғин паллага кирди\nБойсун ГҚИЗ товарбоп газ узатиш қувури ва ташқи сув таъминотининг асосий манбасини лойиҳалаш ишлари якунланди.\n8 июн 2021, 15:00\n5 июн 2021, 16:00\n5 июн 2021, 14:00


Акмал Саидов: «Eвропада, Америкада, Африкада минтақавий ҳимоя бор, фақатгина Осиёда йўқ» » Ўзбекистон янгиликлари – Zamin.uz\nАкмал Саидов: «Eвропада, Америкада, Африкада минтақавий ҳимоя бор, фақатгина Осиёда йўқ»\n24 ноябрь 2018, 08:17\nСамарқанддаги «Форумлар мажмуаси»да «Бутунжаҳон инсон ҳуқуқлари декларацияси қабул қилинганининг 70 йиллиги якунлари: замонавий таҳдидлар ва реал воқелик» мавзусида Инсон ҳуқуқлари бўйича Осиё форуми бўлиб ўтмоқда.\nБугун, 22 ноябрь куни иш бошлаган Осиё Форумининг очилишида Ўзбекистон Президенти Шавкат Мирзиёевнинг «Инсон ҳуқуқлари бўйича Осиё форуми иштирокчиларига табриги» ўқиб эшиттирилди.\nФорум иши Инсон ҳуқуқлари умумжаҳон декларацияси мероси – универсаллик ва инсон ҳуқуқлари; Инсон ҳуқуқлари – Барқарор ривожланиш мақсадларини таъминлаш асоси сифатида; Инсон ҳуқуқлари соҳаси таълими: инновациялар ва янги даъватлар; Инсон ҳуқуқлари бўйича миллий институтларнинг инсон ҳуқуқлари ҳурмат қилиниши, ҳимоя этилиши ҳамда уларга риоя қилинишини таъминлаш масалаларида давлат органлари ва фуқаролик жамияти институтлари билан ўзаро ҳамкорлиги сессияларида олиб борилмоқда.\nСамарқанд шаҳридан Каримберди Тўрамурод Инсон ҳуқуқлари бўйича Ўзбекистон Республикаси Миллий маркази директори Акмал Саидовдан «Xabar.uz» учун махсус интервью уюштирди.\n– Инсон ҳуқуқлари умумжаҳон декларацияси қабул қилинганидан буён ўтган 70 йил ичида инсон ҳуқуқларига бағишланган бундай нуфузга эга халқаро анжуман илк бор Осиё қитъасида – Ўзбекистонда, қадимий ва ҳамиша навқирон Самарқанд шаҳрида ташкил этилиши бизга катта фахр, ғурур бағишлайди.\n– Тўғри таъкидладингиз, шундай катта анжуманнинг 70 йил ичида Осиё қитъасида биринчи марта ўтказилиши, яна бизнинг Ўзбекистонимизда, хорижлик меҳмонлар назарида афсоналар, эртаклар шаҳри бўлган қадимий Самарқандда ўтишининг ўзи жуда катта гап. Нега Самарқанд танланди? Самарқанд – миллатлар, динлар, тиллар, маданиятлар бирлашган шаҳар. Қаерда ана шундай бағрикенглик бўлса, ўша ерда инсон ҳуқуқлари ҳимоя қилинган, деб ҳисобланади. Дунёни кўриб турибсиз, миллатлараро, динлараро зиддиятлар дунёни зир титратмоқда. Самарқандда эса, барча миллатлар, турли дин вакиллар аҳилликда, иноқликда, бағрикенглик билан яшамоқда.\n– Нима учун бу анжуман Осиёда аввал ўтказилмаган?\n– Осиё давлатлари ичида бирлик йўқ эди. Бизда ўтсин, деган ташаббус йўқ эди. Президентимиз Шавкат Мирзиёев ташаббус кўрсатиб, ана шундай муҳим анжуман Самарқандда ўтказилишини таклиф қилди ва халқаро ташкилот бу таклифни қўллаб-қувватлади.\n– Бундай анжуман бизга нима беради?\n– Жуда катта нарса беради. Аввало, Ўзбекистонимизга бутун дунё ҳамжимиятининг назари қаратилади. Қолаверса, бу анжуман Ўзбекистоннинг халқаро нуфузини оширади. Мен бир нарсани истайман: Самарқандда ўтаётган анжуман жаҳоннинг инсон ҳуқуқлари амалиётига Самарқанд руҳини олиб кирсин! Ана шу нарса катта ютуғимиз бўларди. Европада, Америкада, Африкада минтақавий ҳимоя бор, фақатгина Осиёда йўқ. Президентимиз шу нарса учун ҳаракат қилмоқда.\nОсиё форуми якунида Инсон ҳуқуқлари бўйича Самарқанд декларациясини қабул қилиш режалаштирилган. Ушбу якуний ҳужжат Инсон ҳуқуқлари умумжаҳон декларацияси ва Барқарор ривожланиш мақсадларида белгиланган вазифаларни янада самарали бажариш истиқболларига бағишланади.\nЯнгиликлар » Жамият » Акмал Саидов: «Eвропада, Америкада, Африкада минтақавий ҳимоя бор, фақатгина Осиёда йўқ»\n16:36 «Автомобилсиз кун». Эртага Тошкентда айрим кўчалар ёпилади\n16:11 «Халқ банки» ходимлари томонидан 159 нафар пенсионернинг пенсия ва нафақа пуллари ўзлаштирилган\n15:46 Отабек Умаров қизининг туғилган кунидаги нияти ўзига сабоқ бўлганини билдирди\n15:19 Криштиану Роналду онаси, Месси билан рақобат, ҳамда «Арсенал»га ўтмай қолгани ҳақида\nОтабек Умаров қизининг туғилган кунидаги нияти ўзига сабоқ бўлганини билдирди


Хитойда карантиндаги меҳмонхона қулаб тушди: 10 киши ҳалок бўлди, ўнлаб кишилар харобалар остида\nХитойда Фуцзянь провинциясининг Цюаньчжоу шаҳридаги меҳмонхона қулаб тушиши оқибатида 70дан ортиқ киши харобалар остида қолди. Беш қаватли меҳмонхонадан коронавирусдан зарарланганлар билан алоқада бўлган одамларни карантин ҳолатида сақлаш учун фойдаланилаётганди.\nҚутқарувчилар хароба остидан одамларни чиқаришмоқда / AFP/GETTY\nСўнгги маълумотларга кўра, камида 10 киши ҳалок бўлгани тасдиқланган ва яна ўнлаб кишилар бедарак йўқолган.\nУшбу беш қаватли бинода ҳалокатдан олдин 71 киши бўлган, улардан 58 нафари - вирус юқтиргани гумонланган кишилар бўлган.\nЎнлаб кишилар харобалар остидан олиб чиқилган. Қутқарувчилар айни вақтда яна омон қолганларни қидиришмоқда.\nМеҳмонхона 2018 йилда қурилган, унда мижозлар учун 80 хона мавжуд эди. Ҳозирча маҳаллий вақт билан 7 март куни 19:30да (Тошкент вақти билан соат 21:30) рўй берган ҳодиса сабаби маълум эмас.\nСиньхуа агентлиги хабарига кўра, январь ойида ушбу бинонинг биринчи қаватида таъмирлаш ишлари олиб борилганди, ҳозирда полиция меҳмонхона раҳбарларини сўроқ қилмоқда.\nBeijing News нашри ушбу меҳмонхонада қариндошлари турган аёлнинг сўзларини келтирган: «Мен улар билан боғлана олмадим, улар қўнғироқларга жавоб беришмади. Менинг ўзим ҳам карантиндаман [бошқа меҳмонхона] ва жуда хавотирланяпман. Нима қилишни ҳам билмайман. Улар соғлом эди, ҳар куни ҳароратларини ўлчашаётганди ва тестлар барчаси нормал ҳолатдалигини кўрсатаётганди».\nФуцзянь провинциясида коронавирусдан зарарланган 296 киши аниқланган, 11 мингдан ортиқ киши беморлар билан алоқада бўлгани туфайли тиббий кузатувга олинган. Уҳандан 1000 километр узоқликда жойлашган Цюаньчжоу шаҳрида 47 кишида вирус аниқланган.\nЖССТнинг сўнгги маълумотларига кўра, бутун дунё бўйлаб коронавирусдан зарарланганлар сони 106 203 нафарга етган, шундан 26 мингга яқин ҳолат Хитойдан ташқарида қайд этилган. Жами 3600 киши вирус қурбони бўлган, шундан 3097 киши - Хитойда. 60 190 киши тузалиб кетган.


Беморлик маъносидаги рахмат - Favvora | билим чашмасидан отилган фаввора\n2016-05-12 1911 Ko'rilgan Хазиналар очқичи 6\nСоғлом ақл ила тафаккур этган инсон биладики; дори-дармон асоси бўлган гиёҳлар, ишлаб чиқарилаётган корхоналардаги жиҳозларнинг барчаси – Аллоҳ яратган ўт-ўлан ва темир-терсаклардан олинади. Табибнинг ўқиб, ўрганган илмини жойлаштирган мияси ва бошқа аъзоларининг барчасини ҳам – Яратган Робб Таъоло бергандир. Инсон қўлидаги молу-дунёни ҳам аслида Аллоҳ Таъоло ато этгандир.\n“Агар бемор-бетоб бўлсам, бас У (Аллоҳ) шифо бергай.”\n(Шуъаро; 80-оят мазмунидан)\nБарчага маълум ҳақиқат қайси?\nШифо ҳақида қандай тахминлар мавжуд?\nСоғлом ақл билан тафаккур этган инсон нимани тушунади?


Ўзбекистон Тоғли Қорабоғда ўт очиш тўлиқ тўхтатилганини олқишлайди — Шавкат Мирзиёев\n18:14 / 10.11.2020\nШавкат Мирзиёев Ўзбекистон Тоғли Қорабоғда ўт очиш тўлиқ тўхтатилганини олқишлашини маълум қилди. Бу ҳақда президент 10 ноябрь куни Шанхай ҳамкорлик ташкилотига аъзо давлатлар раҳбарлари кенгашининг видеоанжуман шаклида ўтказилган мажлисида айтиб ўтди.\nТоғли Қорабоғда Озарбойжон ва Арманистон ўртасидаги навбатдаги қуролли можаро шу йилнинг 27 сентябрида бошланганди. Томонлар бир-бирини провокацияда ва кенг кўламли ҳарбий ҳаракатларни бошлашда айблаб келишган эди. Россия, АҚШ ва Франция раҳбарлари икки мамлакатни тўқнашувларни тўхтатишга ва олдиндан шартларсиз музокараларни бошлашга чақиришган. Туркия эса Бокуни фаол қўллаб-қувватлаб, бу масалани музокаралар йўли билан ҳал қилиш имконсизлигини билдирганди.\n9 ноябрь куни Арманистон, Россия ва Озарбойжон раҳбарлари Тоғли Қорабоғдаги ҳарбий ҳаракатларнинг тўхтатилиши тўғрисида баёнот имзолади. Келишувга кўра Арманистон Ағдам, Келбаржа ва Лочин туманларини Озарбойжонга топширадиган бўлди. Бу қарор ортидан Арманистон пойтахти Ереванда норозилик намойишлари бошланди. Мамлакат бош вазири бу қарорни армиянинг талаби билан қабул қилганини билдирди.\nШанхай ҳамкорлик ташкилотига аъзо давлатлар раҳбарлари кенгашининг мажлиси 10 ноябрь куни видеоанжуман шаклида ўтказилди. Россия раислигида ўтказилган ушбу учрашув кун тартибидан янги глобал хатар ва таҳдидларнинг кучайиши шароитида ШҲТ доирасидаги кўп қиррали ҳамкорликни янада мустаҳкамлаш масалалари кўриб чиқилган.\nҚашқадарёда жорий йил учун 11,3 трлн сўмлик 1 125та ҳудудий лойиҳа шакллантирилган\n15:25 / 15.03.2021\nМирзиёев ва Тўқаев телефон орқали мулоқотида Марказий Осиёдаги вазиятни муҳокама қилди


"Вердер" ярим ҳимоячиси полицияга мушт тушургани учун қамоққа олинди\n4 июль, 2017, 10:00\nБременнинг “Вердер” клуби ярим ҳимоячиси Самбу Ятабаре Париж шаҳрида ноҳуш ҳолатга сабабчи бўлди.\nBild нашрининг хабар беришича, 28 ёшли футболчи Шарль-де-Голль аэропорти яқинида полиция томонидан тўхтатилган ва шундан сўнг улар ўртасида тўқнашув юзага келган. Футболчининг сўзларига кўра у шундан кейин полиция ходими томон отилган ва унинг кўзига мушт туширган. Натижада, тартиб посбони кучли зарбадан сўнг ерга қулаган. Ятабаре эса шу заҳотиёқ қўлга олинган.\nМаълумот учун, франциялик футболчи якунланган мавсум Германия Бундеслигасида бор йўғи 2та учрашувда иштирок этган. Бироқ, у ушбу баҳсларда ўз ҳисобига 1та гол ҳамда 1та голли узатма ёздириб қўйишга эришган.


Афсонавий салкам 100 йиллик тарихга эга Kronk Gym бузиб ташланади / Olamsport.com\n14 сен 12:27\nАфсонавий салкам 100 йиллик тарихга эга Kronk Gym бузиб ташланади\nТеглар : БоксДетройтАҚШ\nДетройт мулозимлари афсонавий Kronk Gym бокс машғулот залини бузиб ташлашга қарор қилишди.\nЎтган йили ушбу тарихий машғулот залида ёнғин юзага келган ва бунинг натижасида қайта таъмирлаб бўлмайдиган ҳолатга келиб қолганди. Kronk Recreation Center зали 1921 йилда қурилган бўлиб, турли йилларда бу ердан афсонавий боксчилар етишиб чиққан.\nУлар орасида Эммануэль Стюард, Томас Хирнс, Майк Маккаллум, Майкл Мурер, Леннокс Льюис, Эвандер Холифилд, Оскар Де Ла Хойя, Рональд Райт, Жермен Тейлор сингари бокс юлдузлари бор. Бокс зали 2006 йили капитал таъмирлаш учун ёпиб қўйилган эди.


МУҲИМ УЧРАШУВ ОЛДИДАН - Ўзбекистон овози газетаси\nМУҲИМ УЧРАШУВ ОЛДИДАН\nБугун ЖЧ–2018 саралаш баҳсларидан аввал дунёнинг кўплаб давлатларида халқаро ўртоқлик учрашувлари бўлиб ўтади. Жумладан, Ўзбекистон миллий терма жамоаси Тошкентдаги «Бунёдкор» стадионида Таиланд терма жамоасини қабул қилади.\nМазкур ўртоқлик учрашуви футболчиларимиз учун 12 июнь куни Эронга қарши ўтказиладиган ЖЧ–2018 саралаш босқичига тайёргарлик вазифасини ўтайди.\nТаиланд терма жамоаси бош мураббийи Милован Раевац 22 нафар футболчи билан кеча Тошкентга етиб келди.\nЭрон терма жамоаси Ўзбекистонга қарши ўйиндан аввал Черногория билан ўртоқлик учрашуви ўтказди. Черногория пойтахти Подгорица шаҳрида кечган ўйин 1:2 ҳисобида якунланди. Черногория терма жамоаси дарвозасига тўпларни Сардор Азмун киритди.\nЎзбекистонлик футбол ишқибозлари миллий терма жамоамизнинг Эрон билан бўладиган учрашувини сабрсизлик билан кутмоқда. Бу учрашув ўта муҳим аҳамиятга эга. Футболчиларимиз мухлислар ишончини оқлашади, деб ўйлаймиз ва уларга омад тилаймиз.


6 январ куни Ўзбекистоннинг шимолий ҳудудларида 17 даражагача совуқ бўлиши кутилмоқда | Агро-Олам.Uz\nБош саҳифа Об-ҳаво 6 январ куни Ўзбекистоннинг шимолий ҳудудларида 17 даражагача совуқ бўлиши кутилмоқда\n6 январ куни Ўзбекистоннинг шимолий ҳудудларида 17 даражагача совуқ бўлиши кутилмоқда\nГидрометеорология хизмати маркази 6 январ куни Ўзбекистон ҳудудларида қандай об-ҳаво кутилаётгани ҳақида маълумот берди.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 12-17 даража, кундузи 0-5 даража, Устюртда кечаси 15-20 даража, кундузи 2-7 даража совуқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 7-12 даража, Навоий вилоятининг шимолида 12-17 даража, кундузи 2-7 даража совуқ бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10 даража, кундузи 0-5 даража совуқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 5-10 даража, кундузи 0-5 даража совуқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 8-13 даража, кундузи 0-5 даража совуқ бўлади.


5 январь куни 25 округда такрорий сайловлар бўлиб ўтади » Muzlik.uz - O‘zbekiston yangiliklari\n5 январь, якшанба куни Ўзбекистон Олий Мажлиси Қонунчилик палатаси депутатлигига номзодлар учун такрорий овоз бериш бўлиб ўтади, дея хабар қилди сайловни ёритиш бўйича халқаро матбуот маркази. Эслатиб ўтамиз, 22 та сайлов округида бирорта ҳам номзод берилган овозларнинг ярмидан кўпини тўплай олмаган, 3 та сайлов округида эса сайлов натижаларини аниқлашда арифметик хатога йўл қўйилган. Марказий сайлов комиссиясининг қарорига кўра, Ўзбекистон бўйича 25 та сайлов округида сайловчилар овоз бериш учун келишлари кутилмоқда. Такрорий овоз бериш бўлиб ўтадиган округлар рўйхати ва депутатликка номзодлар тўғрисидаги маълумотлар Марказий сайлов комиссиясининг веб-сайтида эълон қилинган. "Газета.uz"да реклама Сайлов кодексининг 59-моддасига биноан, Қонунчилик палатаси ва маҳаллий Кенгашлар депутатлари сайловида сайлов округи бўйича икки нафардан ортиқ номзод қўйилган бўлса-ю, улардан ҳеч бири сайланмаса, округ сайлов комиссияси энг кўп овоз олган икки нафар номзод бўйича округда такрорий овоз бериш ўтказилади. Такрорий сайлов куни халқаро матбуот марказида Марказий сайлов комиссияси раиси Мирзо-Улуғбек Абдусаломов, Бош прокурор Ниғматилла Йўлдошев ва Олий суд раиси Козимжон Комилов иштирокида анжуманлар ташкил этилади.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Муддатидан олдин овоз бериш вақти белгиланди\t16:55, 17 ноябрь 2016\tЎзбекистон Республикаси Президенти сайловини ўтказувчи 7-Самарқанд округ сайлов комиссиясининг навбатдаги мажлисида сайлов участкаларида муддатидан олдин овоз беришни ташкил этиш ҳақидаги масала кўриб чиқилди. “Ўзбекистон Республикаси Президенти сайлови тўғрисида”ги қонуннинг 31-моддасига кўра, сайлов куни ўз яшаш жойида бўлмайдиган сайловчи муддатидан олдин овоз бериш ҳуқуқига эга, дея хабар беради ЎзА. Муддатидан олдин овоз бериш сайловга ўн кун қолганида бошланади ва сайловга бир кун қолганида тугалланади. Округ ҳудудидаги сайлов участкаларида муддатидан олдин овоз бериш 2016 йил 24 ноябрь куни бошланиб, 2 декабрь куни якунланиши тўғрисида қарор қабул қилинди. Сайловчи ушбу кунларда соат 9.00 дан 18.00 га қадар участка сайлов комиссияларига мурожаат қилиши мумкин. Муддатидан олдин овоз бериш вақти оммавий ахборот воситаларида эълон қилинади.


Қозоғистонда қизалоқ асфальтга ёпишиб қолди\n22:53 / 24.05.2017\nҚозоғистоннинг Олма-Ота вилояти Ушарал шаҳрида қизалоқ оёқлари билан асфальт йўлга ёпишиб қолди. Воқеанинг видеотасвири 24 май куни Instagram ижтимоий тармоғининг taldykorganec_ins гуруҳида чоп этилди.\nВидео йўлдан ҳаракатланаётган бир машина ичидан олинган. Ундан кўринишича, қиз ҳали қотиб улгурмаган янги асфальт йўлдан ўтаётганда унга ёпишиб қолган. Қизчани асфальтдан кўчадан ўтиб кетаётган автомобиллардан бирининг ҳайдовчиси чиқариб олган.\nA post shared by ТАЛДЫКОРГАНЕЦ (@taldykorganec_insta) on May 24, 2017 at 12:35am PDT


Кокилдор Ота хонақоҳи\nКокилдор-ота хонақоҳи ўзининг архитектураси ва ажойиб қурилиши билан фарқ қилади. Ушбу гумбазли ва кўп хонали ёдгорликнинг олд қисми ғиштдан ишланган. Унинг қурилишида Султон Саодат комплексига ўхшаб уч поғоналик олд қисми ғояси қўлланилган. Бино режаси симметрик равишда бўлган. Марказий ўқида асосий кириш ва гумбазли катта залдан иборат айвон жойлашган. Унинг атрофларида, деярли параллел равишда ойнали кўринишда хоналар жойлашган.Тўғри тўртбурчак шаклдаги кириш марказий залга, ён кириш қисмлари унга туташ хона ва коридорларга олиб борган. Бино деворлари ганж билан ишлов берилган. Бинонинг ички хоналарида қабр тошлари бўлиб, уларнинг орасида энг каттаси Кокилдор отага тегишли.\nБинонинг баҳайбат кириш қисми кўпроқ 15 асрлага яъни Темурийлар даврига хос. Олимларнинг тахминларига кўра, бино Темурийлар даврида, Ҳаким ал-Термизий ва Султон Саодат мажмуаларини қайта таъмирлаш даврида таъмирланган. Таъкидлаш жоизки, Кокилдор ота Термездаги энг аҳамиятли ёдгорликлардан бири ҳисобланиб келинади.


«Путин буни ёқтирмайди». Россия президенти омма олдида эмланмоқчи эмас - Zamin.uz\n23:36 / 23.03.2021\n«Путин буни ёқтирмайди». Россия президенти омма олдида эмланмоқчи эмас\nРоссия президенти Владимир Путин коронавирусга қарши омма олдида эмланмоқчи эмас, чунки у буни ёқтирмайди. Бу ҳақда давлат раҳбарининг матбуот котиби Дмитрий Песков журналистларга берган интервьюсида айтиб ўтди, деб хабар беради Daryo.\n«Президент иш вақтининг сезиларли қисмини вакцинация, препаратни ишлаб чиқариш ва ҳоказолар билан боғлиқ ишлар, суҳбатлар, учрашувларга бағишлашини кўриб турибсиз. Шу орқали президент вакциналарни тарғиб қилиш бўйича кўп ишларни амалга оширмоқда. Камералар остида эмланишга келсак, Путин ҳеч қачон буни қўллаб-қувватламаган, унга бу ёқмайди», — деди Песков.\nПесков, шунингдек, Путин 23 март кунининг якунига қадар эмланишини айтди, аммо у президентнинг қайси вакцина билан эмланишини атайин ошкор қилмади ва Россиянинг учала вакцинаси ҳам «мутлақо ишончли ва самарали» эканини таъкидлади.\nКремль Владимир Путиннинг вакцина олиш тўғрисидаги қароридан кейин мамлакатда коронавирусга қарши эмлаш суръатининг ошишига умид қилмоқда.\n«Албатта, вакцинация ишлари билан доимий бандмиз, шифокорларнинг ўзлари препаратни қабул қилиб, бошқаларга намуна бўлмоқда. Гувоҳи бўлганингиздек, президент эмланиш тўғрисида қарор қабул қилди, шунинг учун бу ерда жараён одатдагидек давом этмоқда. Биз вакцинациянинг тезлашишига умид қилмоқдамиз» — деди Кремль вакили.\nЭслатиб ўтамиз, Владимир Путин 2021 йил 23 март куни коронавирусга қарши вакцина билан эмланишини ваъда қилди. Путин айнан қайси турдаги препарат билан вакцинация қилинишга аниқлик киритмаган. Унинг сўзларига кўра, мамлакатда вакцинациянинг бориш суръатини тезлаштириш лозим, бу пандемия туфайли жорий қилинган чекловларнинг юмшатилиши ва босқичма-босқич бекор қилинишига сабаб бўлади.\nРоссияда коронавирусга қарши 3 та вакцина рўйхатдан ўтказилган: «Гамалея» марказининг «Спутник V», Новосибирскнинг «Вектор» маркази томонидан ишлаб чиқилган «ЭпиВакКорона» ва Чумаков номидаги марказ ишлаб чиққан «КовиВак». Россияда аҳолини COVID-19’га қарши эмлаш ишлари 2020 йил декабрь ойида бошланган. 2021 йил январь ойи ўрталарида оммавий вакцинацияга старт берилган.\nАввал март бошида давлат раҳбарларидан Украина президенти Владимир Зеленский коронавирусга қарши эмлангани, Ҳиндистон бош вазири Нарендра Моди коронавирусга қарши мамлакатда ишлаб чиқарилган COVAXIN вакцинасининг биринчи дозасини олгани, шунингдек, Дунёнинг энг бадавлат кишиларидан бири, Berkshire Hathaway бош директори Уоррен Баффет Pfizer/BioNTech компаниясининг вакцинаси билан коронавирусга қарши эмлангани ҳақида хабарлар берилган.\nФевраль ойида Туркия президенти Ражаб Тоййиб Эрдўғон унга коронавирусга қарши вакцинанинг иккинчи дозаси юборилганини маълум қилган, у вакцинанинг биринчи дозасини 14 январда қабул қилиб олганди.\nБундан аввал Шаҳзода Чарльз ва унинг рафиқаси, БМТ бош котиби, миллиардер Билл Гейтс ҳамда Аргентина президенти коронавирус вакцинаси билан эмланган. “Замин” янгиликларини “Youtube”да кузатиб боринг\nЯнгиликлар » Дунё » «Путин буни ёқтирмайди». Россия президенти омма олдида эмланмоқчи эмас


Келаси ҳафта Ўзбекистонда ҳаво ҳарорати анча пасаяди » Ўзбекистон янгиликлари – Zamin.uz\n11 авг, 18:30 1 429 Ўзбекистон\nТошкeнт, Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, 13-15 августда баъзи жойларда 15-20 м/с гача кучайиши мумкин. Ҳарорат кечаси 13 августда 18-23, 14-16 августда 15-20, кундузи 13 августда 30-35, 14-15 августда 25-30, 16 августда 27-32 даража иссиқ бўлади,.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, 13-15 августда баъзи жойларда 15-20 м/с гача кучайиши мумкин. Ҳарорат 13 августда кечаси 18-23, кундузи 30-35, 14-16 августда кечаси 15-20, кундузи 27-32 даража иссиқ бўлади.\nРeспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, 13-15 августда баъзи жойларда 15-20 м/с гача кучайиши мумкин. Ҳарорат кечаси 13-14 августда 12-17, 15-16 августда 10-15 бўлади, кундузи 13 августда 20-25, 14-16 августда 15-20 даража иссиқ бўлади.\nЎзбекистонда ҳафта давомида қандай об-ҳаво кузатилади? 05 авг, 10:05\nЎзбекистонда дам олиш кунлари қандай об-ҳаво кутиляпти? 02 авг, 10:25\nЎзбекистонда ҳафта давомида қандай об-ҳаво кузатилади? 29 июл, 09:52\nЎзбекистонда ҳафта давомида қандай об-ҳаво кузатилади? 01 июл, 15:03


Пасха оролидаги бутлар глобал исиш қурбонига айланиши мумкин\n19:45 / 30.05.2016\nПасха оролидаги машҳур бутлар инсон фаолияти боғлиқ иқлим ўзгаришларининг илк қурбонларига айланиши мумкин. Бу ҳақда БМТ экспертлари ЮНЕСКОнинг жаҳон мероси ва сайёҳлик ҳақидаги навбатдаги маърузаларида маълум қилиб ўтишган.\n"Пасха оролидаги баъзи бутлар йўқолиб кетиши мумкин. Айтиш мумкинки, иқлимнинг ўзгариши ЮНЕСКОнинг қўлда ясалган барча объектларига таъсир кўрсатади", - дея маълум қилди ҳисоботнинг бош муаллифи Адам Маркҳэм.\nМаркҳэм ва ЮНЕСКОнинг ўнлаб экспертлари бугунги кунда мавжуд очиқ осмон остидаги меъморчилик обидаларининг иқлимнинг антропоген ўзгаришига, шу билан бирга денгиз сатҳининг кўтарилиши, йиллик ўртача ҳароратнинг ўсиши ҳамда экстремал об-ҳаво таъсирида қандай ўзгаришлар содир бўлишини таҳлил қилиб чиқишди.\nПасха ороли - Ердаги энг сирли жойлардан бири бўлиб, бу ерда гагант моаи бутлари кўринишидаги кўплаб тарихий ёдгорликлар мавжуд. ЮНЕСКО тадқиқотчиларининг фикрича, улар тўғри маънода Пасха оролида тўлқинлар кўтарилиши ҳамда соҳилбўйи эрозия кучайиб кетиши натижасида ювилиб кетиши мумкин.\nБутлар глобал исишнинг ягона қурбони эмас, Нью-Йоркдаги Озодлик ҳайкали ҳам денгиз сатҳи кўтарилиши ҳамда Аталантикадаги тўфон фаоллигининг ошиши натижасида йўқолиб кетиши мумкин. Тирик табиат объектлари ҳам жабр кўради - масалан, Еллоу миллий парки ва Галапагосс ороллари ҳам табиий талофатлар натижасида зарар кўриши эҳтимолдан холи эмас.


Ўзбекистонда газобетон ишлаб чиқарувчи заводлар қурилади - 30.08.2018, Sputnik Ўзбекистон\nЎзбекистонда газобетон ишлаб чиқарувчи заводлар қурилади\nЎзбекистоннинг ҳар бир вилоятида замонавий қурилиш материали – газобетон ишлаб чиқарувчи завод қурилади. 30.08.2018, Sputnik Ўзбекистон\nжиззахдаги халқаро инвестицион форум\n© Sputnik / Игорь ЗарембоГазобетон\nЎзбекистоннинг ҳар бир вилоятида замонавий қурилиш материали – газобетон ишлаб чиқарувчи завод қурилади.\nТОШКЕНТ, 30 авг – Sputnik. Ўзбекистонда бир неча газобетон ишлаб чиқарувчи завод қурилади, деб хабар қилмоқда Sputnik мухбири.\n“Ўзавтойўл” Ўзбекистонда янги афалт-бетон заводлари очади\n26 Ноябр 2015, 14:27\nЖиззах вилоятида бўлиб ўтаётган халқаро инвестицион форумда Германия ва Туркия давлатидан бўлган ҳамкорлар билан Ўзбекистонда автоклав услубида газобетон ишлаб чиқарувчи бир неча завод қуришга келишиб олинган.\nWehrhann компанияси президенти Клаус Бонманн айтишига қараганда, бу лойиҳанинг умумий қиймати 130 миллион еврони ташкил қилади. Дастлаб Ўзбекистоннинг бешта вилоятида биттадан завод қуриш режалаштирилмоқда.\n“Кейинчалик яна 7та завод қурилади. Бизнинг мақсадимиз – Ўзбекистоннинг ҳар 12 вилоятида биттадан автоклав газобетон ишлаб чиқарувчи замонавий корхона қуриш” , - деди Бонманн.\nГерманиялик бизнесменнинг айтишига қараганда, янги қурилиш материали туфайли Ўзбекистон аҳолиси замонавий ва сифатли материалдан уй қуриш имконига эга бўлади.\nМирзиёев қурилиш вазирлигини ташкил этди\n3 Апрел 2018, 08:05\nГазобетон – ғовак (тешик-тешик) бетоннинг бир тури бўлиб, замонавий қурилиш материали. Уни баъзан “сунъий тош” деб ҳам аташади. Оддий бетондан фарқи – таркибида 1-3 миллиметрли пуфаклар мавжуд бўлиб, улар туфайли бетон енгил, етарли даражада мустаҳкам ҳамда иссиқ ва совуқдан яхши ҳимоялаш хусусиятларига эга бўлади.\nЕвропа мамлакатларида газобетон 50 йилдан ортиқ вақт давомда қурилиш материали сифатида фойдаланиб келинмоқда. Газобетон Россияда ҳам сўнгги 10 йиллда қурилиш материали сифатида кенг тарқалган.\nWehrhann компанияси 1892 йилдан буён қурилиш материаллари ишлаб чиқарувчи линиялар билан шуғулланади. Автоклав газобетин ишлаб чиқариш линияларини компания 35 йил олдин бошлаган. Бугунги кунда Wehrhann компанияси Россияда ҳам бир неча завод қурган.\n2018-йилнинг 29-30 август кунлари Жиззахда Халқаро инвестицион форум ўтказилди. Ушбу тадбирдан мақсад Жиззах вилоятининг инвестицион салоҳиятини намоён этиш ҳамда ишлаб чиқарувчиларнинг миллий кўргазмасини ташкил этишга қаратилган. Тадбир давлат инвестициялар қўмитаси ва Жиззах вилояти ҳокимлиги ҳамкорлигида ўтказилди.


“Андижон” Кумиков бошчилигида Янгиерда йиғинга киришди ва ўйин ҳам ўтказди / CHAMPIONAT.asia\n22:29Тачмурод Агамуродов: "Раҳбарият олдида виждонимиз тоза" 0 22:27Диёр Мирзабоев: "Ўйин пайтидаги ўзгаришларни Виктор Кумиков амалга оширмоқда" 0 22:13Равшан Ҳайдаров: "Сурхон"да потенциал бор" 4 21:54"Арсенал"нинг собиқ ҳужумчиси Москва клублари билан музокара ўтказяпти 1 21:53Coca Cola Суперлигаси. "Насаф" сўнгги сонияларда ғалабани илиб кетди 90 21:53Coca Cola Суперлигаси. "Қизилқум" "Андижон" билан ўйинда сўнгги сонияларда гол ўтказиб ғалабани қўлдан чиқарди 23 21:38"Вольфсбург" ҳужумчиси "Арсенал"га ўтади 2 21:23Матич: "Манчестер Юнайтед" — ажойиб жамоа" 3 21:03Торрейра Аргентина чемпионатига ўтишни хоҳлайди 1 21:00U-21 Биринчилиги. 8-турнинг барча натижалари 6 20:51Coca Cola Суперлигаси. "Локомотив" кетма-кет иккинчи ғалабасига эришди 18 20:44Аллегри қайтишга тайёр, у ўзига клуб излаяпти 7 20:23Симеоне "Реал" нега кўп пенальти тепаётганини айтди 34 20:10Француз клуби футболчисида коронавирус аниқланди 1 20:05Александр Лобанов 200-учрашувда майдонга тушди 6\n“Андижон” Кумиков бошчилигида Янгиерда йиғинга киришди ва ўйин ҳам ўтказди\n01 июн 11:47\nКоронавирус пандемияси туфайли юртимизда футбол учрашувлари ҳамда машғулотлар вақтинча 15 март куни тўхтатилган эди.\nСуперлиганинг 3-туридан ўрин олган “Андижон” ҳамда “Навбаҳор” жамоалари ўртасидаги учрашувдан кейин, барча жамоалар сингари “Андижон” жамоаси ҳам карантирга йўл олган эди. Орадан маълум муддат ўтгач, ЎзПФЛ Суперлига жамоаларига машғулот ўтказиш учун расман рухсат берди.\nВиктор Кумиков бошчилигидаги "Андижон" жамоаси аъзолари ўтган куни Янгиер шаҳрига тўпланишди. Машғулотларни бошлашдан олдин клуб раҳбарият, мураббийлар штаби ҳамда футболчилар ўртасидаги йиғилиш бўлиб ўтди ва унда клуб раҳбарияти футболчилардан карантин қоидаларига жиддий амал қилишларини талаб қилди.\nСўнгра, “Андижон” жамоаси янги бош мураббий Виктор Кумиков қўл остидаги расмий биринчи машғулотларини ўтказди.\n“Андижон” жамоаси икки таркибга бўлинган ҳолда ўзаро назорат учрашувини ўтказди.\nУнда Виктор Кумиков таркибни қуйидагича танлади:\n“Кўклар”: Ислом Абдуллаев, Усмонали Исмоналиев, Дмитро Зозуля, Хушнуд Авилов, Азамат Исроилов, Жамшид Ҳасанов, Фарҳод Бекмуратов, Абдуллоҳ Олимов, Муҳаммадазиз Иброҳимов, Сирож Мелиев, Артём Литвяков.\n“Яшиллар”: Арслан Ахроров, Асилбек Азизов, Нодир Мавлонов, Эммануэль Аривачукву, Фарҳод Мираҳматов, Жаҳонгир Абдумўминов, Бахтиёр Қосимов, Ибэ Окоро, Дониёр Абдуманнопов, Тимур Усманов, Муҳаммад Йўлдошев.\nУшбу назорат учрашувида “Кўклар” 2:0 ҳисобида ғалаба қозонди. Киритилган голларга Абдуллоҳ Олимов ва Фарҳод Бекмуратов муаллифлик қилишди.\nДиёр Мирзабоев: "Ўйин пайтидаги ўзгаришларни Виктор Кумиков амалга оширмоқда" 0\nCoca Cola Суперлигаси. "Қизилқум" "Андижон" билан ўйинда сўнгги сонияларда гол ўтказиб ғалабани қўлдан чиқарди 23\n01 июн 21:51:57\n01 июн 11:52:23\n01 июн 11:51:16\n01 июн 11:51:00


Марказий сайлов комиссияси аъзолари\n1958 йилда туғилган, олий маълумотли - Тошкент политехника институтини тамомлаган, мутахассислиги - муҳандис-механик. 2004-2007 йиллар Навоий вилояти сайлов комиссияси раиси, 2014-2020 йилларда “Навоийазот”АЖ Ижтимоий ва маиший масалалар бўйича бўлим бошлиғи лавозимларида фаолият юритган.\n1962 йилда туғилган, олий маълумотли - Тошкент давлат тиббиёт институтини тамомлаган, мутахассислиги - врач-терапевт . 2013 йил 15 февралдан Ўзбекистон соғлиқни сақлаш ходимлари касаба уюшмаси Республика Кенгашининг Сурхондарё вилояти бўйича масъул ташкилотчиси лавозимида ишлаб келмоқда. Муяссар Кадирова “Шуҳрат” медали билан тақдирланган.\n1978 йилда туғилган, олий маълумотли - Наманган давлат университетининг бакалавр ҳамда 2002 йилда магистратура босқичларини тамомлаган. Мутахассислиги-тарихчи. Тарих фанлари номзоди. Ҳозирги кунда Наманган давлат университети Тарих кафедраси доценти.\n2019 йил 24 августдан Ўзбекистон Республикаси Марказий сайлов комиссиясининг аъзоси этиб сайланган.\n1984 йилда туғилган, олий маълумотли - Самарқанд қишлоқ хўжалиги институтини тамомлаган. Мутахассислиги бухгалтерия ҳисоби ва аудит. Молия вазирлиги Давлат молиявий назорати департаментининг Бюджет қонунчилиги бузилиши ҳолатларини назорат ва профилактика қилиш йиғма-таҳлил бошқармаси бўлими бошлиғи ўринбосари лавозимида фаолият юритган.\n2019 йил 24 августдан Ўзбекистон Республикаси Марказий сайлов комиссиясининг доимий асосда ишловчи аъзоси этиб сайланган.\n1980 йилда туғилган, олий маълумотли - Тошкент давлат юридик институтини, Тошкент давлат иқтисодиёт университетини иккинчи мутахассислик сифатида тамомлаган. Мутахассислиги-ҳуқуқшунос-иқтисодчи. Ҳозирги кунда Жаҳон иқтисодиёти ва дипломатия университетининг илмий ишлар ва инновациялар бўйича проректори лавозимида фаолият юритмоқда.\n1955 йилда туғилган, олий маълумотли - Тошкент давлат университети, Тошкент театр-рассомчилик институтини тамомлаган. Мутахассислиги филолог, санъатшунос.\n1998 йилда Ўзбекистон Республикаси Марказий сайлов комиссиясининг аъзоси этиб сайланган.\nБОЗОРОВ ОРИФЖОН ШОДИЕВИЧ\n1963 йилда туғилган, олий маълумотли - Қарши давлат педагогика институтини тамомлаган, мутахассислиги - умумтехника фанлари ва физика ўқитувчиси. Физика-математика фанлари номзоди, доцент. 2020 йил 14 февралдан Қарши муҳандислик-иқтисодиёт институти ректори лавозимида ишлаб келмоқда.


Fikrlash haqida ( 28026 marta o'qilgan) Chop etish\nAbdulAziz 20 Iyun 2006, 10:50:09\nАйрим инсонлар йилиги 2-3 марта\nМен хафтасига бир ё икки маротаба\nфикр юритганим учун машхур бўлдим\nКелинг фикрлаш хакида фикр юритамиз.\nМактаб ва университетда нимага ўргатишади. Фикрлашга дедизми. Ўйлаб кўринг. Балки фикрламасликкадир? Нима учун дейсизми? Ўзи шундай Зерикканимдан шунака ёздим\nНима учун болалар 5-6 ёшгача кўп савол беришади, кейинчалик савол бериш камайиб кетади. Кучли фикрлай олади шунинг учун дейсизми? Йўк-э . Балки 10 йил тўхтамай хамда у хам етмагандай 5-6 йил кўшимча "œтўтикуш" бўлиш санъатини ўрганаётгандандир. Бир фикрлайлик (хотирангиздаги тайёр шаблонларни бирозга унутинг ) ха ха фикрлайлик дедим. Нима килади бола мактабда соат 8 дан то 13 гача. Илм олади. Балки. Хотирасига кимдир зарур деб хисоблаган нарсани олса керак. Аммо фикрлашни эмас. Нима учун? Масалалар тайёр кизиги жавоби хам тайёр. фикрлаш хам керак эмас. Факат Шаблондаги нарсаларни ўрнига кўйиб масалани ечиш керак бўлади. Кечирасиз-у буни оддий компьютер хам бажараолади . 10 йил давомида ХАЁТ учун ха ха шу "œахамиятсиз хаёт" учун ЗАРУР бўлган энергияни кўпгина холларда (99%) керак бўлмаган нарсаларга кетказилади. Оддий мисол масалан сиз математик эмассиз. Хаётизда неча фоиз математика сиз учун керак. 1% хам етиб ортади. Математика билан шугуллнувчи учун эса, бошка гап. Хуллас хамма хам математик бўлмайди-ку.\nУниверситет ундан хам баттар. Умуман ўкиш хозир мода бўлиб колган. Ўкимишли ундай ўкимишли бундай. Университетга борсангиз жуда ўкиган академикдан тортиб профессиригача кандай эканлигини кўрасиз . Хуллас интеллектуал жўжалар (автор ўзи хам шулар жумласидан. Хакикий интеллектуллар жуда-жуда кам, интеллектуал жўжалар бисёр) "œчип чип жўжаларим" пластинкани кайтадан айлантирвурмасдан фикрлашни бошлайлик.\nЭнг ажабланарлиси эркин фикрлаш хакида дарс у ёгда турсин мавзу хам ўтилмайди. Хамма нарса ёзилган мухрланган. Шуни ўрганиш керак. Чизилган чизикдан чикиб учиб кетмаслик керак. Сиз биласизми Эйнштейн физикадан заиф бахо олган. Ёки Ўрта осиёда энг машхур бастакор Султон Али консерваторияда 2чи хисобланган... Улар факатгина фикрлашгани хисобидан ўз максадлари сари интилишди ва эришишди.\nОддий мисол, хозир ўйин клублари кўпайиб кетди. Нима учун талаб бор. Нимага дарсларни ўтиш КИЗИКАРЛИ эмас. Ўзингиз ўйланг ёш болага кандай килиб илм олишни МОХИЯТини тушунтириш мумкин. Унга кизикарли килиб билим бериш керак. Ўкитувчини ўзи зерикиб кетганку дарсни ёдлаб кайтарвурганидан, болла зерикмайдими?. Хозир устоз мавкеига кўтарилди. Гапирадиган нарсасиникўп кайтаргани учун лавозим(даража) оширилган бўлса керак . Ўзи ўкитувчи, муаллим устоз орасида фаркига боришадими ? Хуллас таълим бериш сохасини тубдан ўзгартириш керак. Тўтикушлик услубини тўхтатиш керак. Дунёда хозир 400 йилик эски услуб кўлланилиб келинмокда. Асосий мохияти бекорчилар кам бўлсин барча банд бўлсин. Демак ўкиган бекорчимас колган барча бекорчи... Ўкиладиган нарса кўп шунга ўки, фикрлашга хали эртасан, хам кобилият керак, кобилиятинг бўлмаса эплай олмайсан. Катта устозлар бўлса ха уларми улар унака эди бунака, у бошка масала... Ёки этаётган одам ўзи сал ўкиб олиб кобилиятли бўлиб колибдими? Бошкалар хисобига жавоб беради? Кобилият бу чўпчак нарса асосийси харакат ва фикрлаш. Сиз 1 ёшгача бўлган болаларни 20-30тасини 24 соат кузатинг. Кайси бирида кобилияти кўпи кай бирида камлигини ажратаоласизми? Йўк демак кобилият бошка нарсага боглик экан"¦\nХа янги фикрлаш услубида илм олиш керак. Тарихда саводли инсонлар кам бўлган аммо ФИКРлай оладиган инсонлар кўп бўлган. Шунинг учун хозирги саводли инсонлар аввалги инсонларни маколларида хикмат кўришади. Кўпгина маколлар эса ХАЁТдан олинган... аввалги инсонлар ўлмас асарлар битишган хозирги интеллектуал жўжалар эса хеч кимга фойдаси тегмайдиган диплом диссертациялар ёзиш билан банд. Сал фикрлайлик нима учун? Курукланиш учунми? Хар хил бахоналар бор. Келинг шу пайт МОХИЯТдан гапирайлик .\nХуллас фикрлаш камлиги. Бир нарса кайта кайта чайнашни назарда тутмаёпман. Эркин соф фикрлаш хозирги даврда жуда жуда кам. Хамма фикрлаб кетса жуда ёмон бўладику. Йўк аксинча ФИКРЛАШ инсонларга ха факатгина инсонларга хос шунинг учун айнан КИЗИКАРЛИ бўлади. Кайтариш эса ўзиз биласиз кимларга хос . Илм фан хакикатдан ривожланаЁТГАН пайтлар масалан Имоми Аъзам даврида дарслар бахс мунозара услубида олиб борилган. Ёмон нарса бўлибдими?. Йўк факатгина уларнинг даврасида канчадан канча олимлар бўлган.\nМасалан 1000 йил аввал Ер куррасида канча инсон яшаган балки 50 млн. Олимларни санаб кўринг. Китобларда борини энди йўгиничи. Каерга кетмокдасиз Европага борманг . У ерда ФИКР умуман бўлмаган балки ўша ерлардан келиб чиккан бўлса керак фикрламаслик ... Ва шу хасталикни хамма жойга ёйишлик. Шаркдан изланг Шаркдан . Кўп бўлган. Саводхонлар хам кўп бўлган. Фикрлайдиганлар хам кўп бўлган. Демак яхши инсонлар хам кўп бўлган. Хозирчи 6 млрд олимлар анча маротаба кам саводхонлар хам 30 ёки 40 фоиз. Фикрлайдиган умуман 1% бўлса жуда зўр бўлардию аммо ундай эмас. Яхши инсонларчи, яна ШАРКдан изланг ЕВРОПАДАН эмас Европада хам Шарклилар таъсиридагиларидан...\nГарбдан хозир мода бўлган нарсани УМУМИНСОНИЙ КАДРИЯТЛАРНИ излашимиз мумкин . Тўгрироги ўзларига нисбатан умуминсоний. Колган паст табакага нима десак экан. умумТЕРРОРИЙ .\nAbdulAziz 20 Iyun 2006, 10:51:45\nФикрлаш нима? Бир нарса ёки вокеъликни\nФорумдошлар ушбу фикр хакида бахс юритсак\nюиринчи марта шу фикрга тукнаш келганимда галати булган эди.\nSamo 20 Iyun 2006, 14:41:05\nbu mavzudagi belgilar qolib ketibdi demak mavzu 50 % ham aks etmadi. agar iloji bolsa ularni ham qoyib qoysangiz...\nAbdulAziz 21 Iyun 2006, 00:32:20\nIqtibos: Samo 20 Iyun 2006, 14:41:05\nSamo 21 Iyun 2006, 20:55:55\nendi yahshi boldi\nbelgi o'rniga tushganidan hursang\naziz ishtirokchilar bu yerda yozilgan fikrlar kopgina dunyoqarashga ZID bolgani uchun SIZNI FIKRINGIZNI , kutmoqdaman, qarshi fikrlarni\nyoki mos fikrlarni....\nshoir 27 Iyun 2006, 07:33:49\nSamo, yuqoridagi fikrlar individual fikrlash mahsulimi yoki...\nSamo 28 Iyun 2006, 03:39:43\nyoq, boshqa fikr asosida boshqa fikr bayon qilingan...\nasosiy tashviq fikrlashni odat qilishlik...\nMashhura 11 Iyul 2006, 15:25:58\nBa'zilar fikrlash qobiliyatini qo'llab-quvvatlamasa ham, hech bo'lmasa qarshilik ko'rsatishni bas qilsa bo'larmidi? Chunki, juda ko'p kishilar bir xil fikrlashga odatlanish natijasida fikrlaydiganlarni tan olishmaydigina emas, tinch ham qo'yishmaydi.\nFree 11 Iyul 2006, 19:01:08\nBu fikirlashdan qasdingiz "tafakkur" mi?\ntafakkur uchin qaysi sohada fikir qilmoqchi bo'lsangiz o'sha soha bo'yicha biroz malumotingiz bo'lishi kerak.Tafakkurni raketaga minib uchishga o'hshatsa ham bo'ladi.Raketaning uchishi uchin bir zamin (platform) kerak.Zamin bo'lmasa fizikadan bilganimizdek uchip bo'lmaydi.Bu zamin o'sha malumotdir.\nAkmal 22 Iyul 2006, 02:42:47\nФикрлаш хамма вакт керак. Хатто уша тайёр дарсликларни хам фикрлаб укиган киши яхширок тушунади. Фикрлашнинг устиришнинг энг кучли ва кулай усули купрок бадиий китоблар укишдир. (шахсий фикрим)


Оқдарёда иккита давлат хусусий шерикчилик асосида нодавлат мактабгача таълим муассасаси фаолият бошлади - zarnews.uz\nТуманнинг Янгиобод махалла фуқаролар йиғинида яшовчи якка тартибдаги тадбиркор Машраб Тўрақулов ташаббуси билан 75 ўринга мўлжалланган «Наргиза Нигора» номли, Пўлатдархон маҳалласида яшовчи тадбиркор Дилфуза Маърупова ташаббуси билан 150 ўринли «Миллат хазинаси» номли давлат хусусий шерикчилик асосидаги нодавлат мактабгача таълим муассасалари иш фаолиятини бошлади.\nУшбу муассасалар бугунги кунда маҳаллий аҳолининг 40 нафар хотин-қизларини иш ўринлари билан таъминлади, 225 нафар болажонларимизни сифатли таълим-тарбия олиши учун ўз бағрига олди.\nБоғчаларда баркамол авлодларни ҳар томонлама ривожлантириш учун барча шарт-шароит яратилган. Жумладан, шифокор кўрсатмаси бўйича якка тартибда ва кичик гуруҳ машғулотлари учун даволаш-жисмоний тарбия хонаси, жисмоний тарбия зали, футбол майдони мавжуд, мусиқий таълим дастури эса тузатиш ритмикаси билан тўлдирилган.\nШунингдек, бу муассасаларда психолог фаолият юритиб, болалар билан машғулотлар ўтказишдан ташқари ота-оналар ва нодавлат мактабгача таълим муассасаси ходимлари билан консультациялар ҳам ўтказилади. Болажонларнинг рус ва инглиз тилларини мукаммал ўрганишлари учун зарур шароитлар, имкониятлар яратилган.\nНодавлат мактабгача таълим муассасаларини очилишига бағишланган тадбирларда туман ҳокими Ф.Абилов, Самарқанд вилоят мактабгача таълим бошқармаси бошлиғи Ш.Раҳмонов иштирок этди.


Қирғизистонда қиз ўғирлашга қарши халқ намойишга чиқди — Sof.uz\nҚирғизистонда қиз ўғирлашга қарши халқ намойишга чиқди\n8.04 23:03 273 Жаҳон\nҚирғизистон пойтахти Бишкекда келин ўғирлаш ва аёлларни мажбуран никоҳга мажбурлашга қарши намойиш бўлиб ўтмоқда.\nХабар қилинишича, Республика Ички ишлар вазирлиги биноси олдида юздан зиёд одам тўпланиб, улар келинларни ўғирлашга чек қўйишни талаб қилмоқдалар ва ҳозирги ички ишлар вазири Улан Ниёзбековнинг истеъфосини қўллаб-қувватламоқдалар.\nТаъкидланишича, Қирғизистонда ҳар йили мингга яқин қиз олдиндан розилигисиз ўғирлаб кетилади. Бу ишларнинг 20 фоизидан камроғи судга етиб боради.\nУшбу митинг ҳам бир кун олдин содир бўлган қуйидаги вазиятдан кейин ўтказилди:\n5 апрель куни мажбурий никоҳ учун қиз ўғирлаб кетилган. Шундан сўнг, ҳуқуқни муҳофаза қилиш органлари ходимлари ўғирланган 27 ёшли Айзада Канатбекова ва уни ўғирлаган одамни топганлар.\nАгентлик вакиллари митинг иштирокчиларига мурожат билан чиқишди. Фуқаролик кийимидаги номаълум одам йиғилганларга жиноятни очиш пайтида полиция ходимларининг ҳаракатларини ички текшириш режалаштирилганлигини айтди. Унинг натижалари бўйича мансабдор шахсларга ҳуқуқий чора кўрилади.


БИЗНИНГ “АҒАЙ” – Тошкент Ҳақиқати\n1 июль № 44 (13305) | Ибрат , Сара мақола\nБир вақтлар вилоят ижодкорлари ўртасида “Ағай” дея яхши танилган қадрли устозим, раҳматли Раҳим оға Довутбековни эслаганда, халқнинг “Яхшилик қил, дарёга ташла, билса холиқ, билмаса балиқ”, деган гапи ёдимда тушди. Негаки, бу нақл айнан лавҳамиз қаҳрамонига тааллуқлидек. Ҳаётда, замондошлари ва шогирдлари қалбида ўчмас из қолдира олган устозимиз болалиги бол тотган онглариданоқ халқ хизматида бўлган.\nСўлим Янгибозор фарзанди Раҳим оға меҳнат фаолиятини урушдан аввалги йиллар болалар оромгоҳи етакчилигидан бошлаган эди. Ватанга, халққа садоқати боис, йигит чоғида ишлаб турган гулдек юмушини ташлаб, уруш жанггоҳларига отланади. Окопларда чанг ютиб, ўқлар ёмғири остида қолиб, қурол қучоқлаган дамларида ҳам ижод қилган, ўланлар ёзган.\nЖанггоҳлардан ғалаба билан қайтган “Ағай” яна ўз умрини маънавий-маърифий ишлар билан боғлайди. Суяги ҳукумат идораларидаги машаққатли меҳнат жараёнларида қотган заҳматкаш инсон 1969 йилда ўша кезлардаги “Олға”, кейинчалик “Суръат” деб аталган, ҳозирда “Юқори Чирчиқ ҳаёти” номи билан чоп этилаётган газетага муҳаррир бўлиб келади. Деярли умрининг охирига қадар мана шу мўътабар минбардан сўз айтади. Ўнлаб шогирдлар етиштирди.\nДарвоқе, ёш улғайган сари кўнгил деганлари биллур шишадек серсадо бўлиб бораверар экан. Салгина тегиб кетсанг, ўзидан ғайритабиий сас таратади. Устозим, Ўзбекистонда хизмат кўрсатган маданият ходими Раҳим оға Довутбеков ҳақидаги мўъжазгина ёдноманинг ибтидосидаёқ дилимда ана шундай ҳодиса рўй берди. Эсимни таниб, қоғоз қиртишлай бошлаганимдан бери қалбимнинг бебаҳо гавҳарига айланган у зотнинг порлоқ хотираси каминани ўтмишга сайр қилдириб, киприкларимни намлади. Алҳол, кўнгил торлари чертилди. Билмадим, бу соғинчми ёки армон? Ҳар не бўлганда ҳам шунга ўхшаш қандайдир бир туйғу каминани хотира сандиғини титкилашга ундади ва байрам баҳона жойи жаннатдан бўлгур “Ағай”нинг руҳи покларига ҳамиша кўнгил кўшкидасиз устоз, дея изҳори дил қилгим келади.\n“Юқори Чирчиқ ҳаёти” газетаси бош муҳаррири\nСУРАТДА: Р. Довутбеков.


Евро-2020: Италия ғалаба нашидасини сурмоқда - 12.07.2021, Sputnik Ўзбекистон\nФутбол бўйича Европа чемпионатида Италия терма жамоаси Англияни мағлуб этди. Италияликлар ғалаба қозонган финал эҳтиросларга бой бўлди. 12.07.2021, Sputnik Ўзбекистон\nмултимедиа, фото, футбол, италия\nФутбол бўйича Европа чемпионатида Италия терма жамоаси Англияни мағлуб этди. Италияликлар ғалаба қозонган финал эҳтиросларга бой бўлди.\nМарко Верратти, Жованни Ди Лоренцо ва Чиро Иммобиле ғалабани нишонламоқда.\nИталиялик Доменико Берарди ва англиялик Гарри Магуайра Евро-2020 финали вақтида.\nИталиялик мухлисларнинг шодлипги чексиз. Охир улар бу онларни 53 йил орзиқиб кутишган эди.\nИталия жамоаси футболчиси Алессандро Флоренци ғалабадан сўнг.\nИталия ўз тарихида иккинчи марта Европа чемпионлигини қўлга киритди (1968-2021 йиллар)\nЖоржо Кьеллини кубок билан "Parco dei Principi" меҳмонхонаси олдига чиқиб келмоқда.\nИталиялик мухлислар қўлдан келгунча ўз жамоаларини қўллаб-қувватлашди.\nВа бу зое кетмади.\nИталия дарвозабони Жанлуижи Доннарумма ўйининг ҳақиқий қаҳрамонига айланди.\nПенальтилар серияси Италия-Англия ўйининг ғолибини аниқлаб берди.\nИталия дарвозабони Жанлуижи Доннарумма Европа чемпионатининг энг яхши ўйинчиси деб топилди.\nИталия Евро-2020 ғолиби.\nЎйин ҳисоб 1:1 билан якунланди. Аммо пенальтилар серияси 3:2 кўринишида италияликлар фойдасига ҳал бўлди.\nйиИталия терма жамоаси мураббийи Роберто Манчини ғалабани футболчи Леонардо Бонуччи билан нишонламоқда.


By Шайх Саидаҳмад Нуриддин on 07/20/2017 ЗАКОТ ФИҚҲ\nИбн Абдулбар жумҳур уламолардан нақл қилган тўғри фикрга кўра, асалдан закот берилмайди.\nИбн Мунзир айтади: “Асалдан закот чиқариш фарзлиги хусусида бирон саҳиҳ ҳадис ҳам, уламолар ижмоси ҳам йўқ. Шунга биноан асалдан закот чиқарилмайди. Бу жумҳур уламолар фикридир”.\nБухорий роҳимаҳуллоҳ айтади: «Асалдан закот бериш тўғрисида бирон саҳиҳ далил йўқ».\nШофеий роҳимаҳуллоҳ айтади: «Мен танлаган фикр – асалдан закот бермаслик. Чунки закот бериладиган нарсалар тўғрисида саҳиҳ ҳадис ва саҳобаларнинг сўзлари бор. Асал тўғрисида эса ҳеч нарса собит бўлмаган. Демак, шариат асалдан закот чиқаришни талаб қилмаган».\nИмом Аҳмад ва имом Абу Ҳанифанинг фикрича, асалдан закот берилади. Улар ўз фикрларини қўллаб-қувватлаш учун Абу Довуд Амр ибн Шуайбдан, у отасидан, отаси эса бобосидан ривоят қилган ҳадисни далил қилишган. Ҳадисда шундай дейилади: «Бани Мутъон қабиласидан бўлмиш Ҳилол Расулуллоҳ соллаллоҳу алайҳи ва салламнинг ҳузурига асалининг ушрини олиб келди. У Расулуллоҳ соллаллоҳу алайҳи ва салламдан Салаба деб номланмиш водийни қўриқхонага айлантириб беришни сўраган ва у зот бу водийни унга қўриқхона қилиб берган эдилар. Умар ибн Хаттоб розияллоҳу анҳу халифа бўлгач, Суфён ибн Ваҳб ундан бу ҳақда сўраб мактуб ёзди. Умар унга шундай жавоб ёзди: «Агар Ҳилол Расулуллоҳ соллаллоҳу алайҳи ва салламга бериб келган асалининг ушрини сенга ҳам бериб турса, Салаба водийсини унга ажратишда давом эт. Акс ҳолда, асаларилар ёмғир (яъни ўт-ўланлар кетидан юрадиган) ҳашаротлар бўлиб, уларнинг асалини хоҳлаган киши ейиши мумкин».\nШавконий асалдан закот бериш фарз деган уламолар далилига раддия билдириб, мазкур ҳадис асалдан закот чиқариш фарзлигига далолат қилмаслигини айтади. Чунки Ҳилол ўз хоҳиши билан кўнгилли равишда асалидан ушр берган ва Расулуллоҳ соллаллоҳу алайҳи ва саллам бунинг эвазига унга Салаба водийсини қўриқхона қилиб берганлар. Умар розияллоҳу анҳу воқеа сабабини яхши англагани боис шундай буюрган. Агар асалдан берилган нарса закот бўлганида Суфёнга ихтиёр бермаган бўлар эди.\nБу борадаги рожиҳ фикр жумҳур уламолар фикри бўлиб, унга кўра асалдан закот берилмайди.\nХаттобий роҳимаҳуллоҳ айтади: «Ҳадисдаги «у зот бу водийни Ҳилолга қўриқхона қилиб берган эдилар» деган сўзнинг маъноси шундан иборатки, асаларилар ўсимликлар ва ўт-ўланларнинг гуллари билан озуқаланади… Асалари боқиладиган яйлов қўриқланса (унга бошқаларнинг асалари боқишига рухсат берилмаса), асаларилар ўша ерда ўрнашиб қолади ва зўр бериб асал йиғишга киришади. Натижада асаларичининг даромади кўпаяди. Борди-ю, у жойда бошқа асаларилар ҳам боқилса, мавжуд асаларилар у жойдан қочиб, холи яйлов қидириб, узоқларга кетиб қолади ва янги ўрнашган жойида асал йиға бошлайди.\nҲадисдаги бу жумлани бошқача изоҳлаш ҳам мумкин. Бани Мутъон қабиласи учун асалари боқадиган водийлари қўриқхонага айлантирилди. Бинобарин, улардан бошқалар бу водийга кириб, асалга тажовуз қилиши, асалдан олиши тақиқланади. Чунки аслида асалнинг ҳукми (дарё ва кўллардаги табиий) сувлар ва маъданлар билан баробар. Ҳеч кимса бундай нарсаларга хусусий мулкчилик қилишга ҳаққи йўқ. Балки бундай нарсалар биринчи бўлиб қўлга киритган кишининг мулкига айланади. Шунга кўра, мазкур водий Бани Мутъон қабиласи учун қўриқхонага айлантирилар, бошқаларнинг бу водийга кириши тақиқланар экан, (асалдан закот бериш фарзлиги учун эмас, балки) давлатнинг ҳимояси эвазига ундан ушр чиқариш вожиб бўлади. Ушбу таъвил – изоҳни Умар ибн Хаттоб розияллоҳу анҳунинг «асаларилар ёмғир (яъни ўт-ўланлар кетидан юрадиган) ҳашаротлар бўлиб, уларнинг асалини хоҳлаган киши ейиши мумкин», деган сўзи ҳам қўллаб-қувватлайди».\n Ҳасан: Абу Довуд (1600) ва Ибн Можа (1823) ривояти.\n «Найлул автор» (4/208).\n «Маолимус сунан» (2/255), «Сунани Абу Довуд» ҳошияси.\nAvvalgi maqolaСавол-жавоб: “Банкдан кредит олган кишидан қарз олиш ҳукми” (Шайх Содиқ Самарқандий)\nKeyingi maqola Умар розияллоҳу анҳу: Шўро тизими (2)


Туркия президенти Ражаб Тоййиб Эрдўғон Эрондан бир томонлама санкцияларни олиб ташлашга ва ядровий битимни қайта кўриб чиқишга чақирди. Бу ҳақда у ислом мамлакатлари раҳбарларининг 14-саммитида айтиб ўтди, деб хабар берди «Известия».\n«Эронга қарши бир томонлама санкцияларнинг тугаши минтақадаги иқтисодий фаровонлик ва барқарорликни ўрнатишга ёрдам беради», — деди Эрдўғон.\nФевраль бошида Эрон раҳбари ва диний раҳнамоси Али Хоманаий Теҳрон Вашингтонга ён босмаслигини ва Қўшма ҳаракат режасига биринчи бўлиб қайтмаслигини айтган эди. Шу куни АҚШ президенти Жо Байден Эрондан ядро шартномаси бўйича ўз мажбуриятларини бажармаса, санкцияларни бекор қилиш нияти йўқлигини айтган эди.\n25 январь куни Россиянинг БМТдаги доимий вакили Василий Небензя АҚШнинг янги президенти маъмурияти ва Эрон шу пайтгача Вашингтоннинг ядровий келишувга қайтиши учун ўзаро шартларни илгари сураётганини айтди.\nЭрон ва бир гуруҳ давлатлар — АҚШ, Россия, Хитой, Буюк Британия, Франция ва Германия ўртасида келишув 2015 йилда Теҳрон ядровий ривожланишидаги инқирозни бартараф этиш мақсадида имзоланган эди. Ядро дастурини ишлаб чиқишдан воз кечиши эвазига Эрондан санкциялар бекор қилинганди.\n2018 йил Вашингтон Қўшма ҳаракат режасидан чиқиб кетди, шундан сўнг ҳукумат санкцияларни янгилаш орқали Эронга максимал босим ўтказишни бошлади.\nБунга жавобан Эрон 2019 йилда ядровий тадқиқотларни чеклашдан воз кечиб, битим бўйича мажбуриятларини босқичма-босқич қисқартирилишини эълон қилди. 2020 йил ноябрь ойида АҚШ тўрт кишини ва олтита ташкилотни Теҳрон санкциялар рўйхатига қўшиб, санкциялар рўйхатини бир неча марта кенгайтирди.\nАввалроқ Эрон ядро битими бўйича АҚШ билан тўғридан-тўғри музокаралар ўтказишдан бош тортгани ҳақида хабар берилган эди.\nКиритилди: 09:22 05.03.2021. Ўқилди: 972 марта. Фикрлар сони: 0 та.


Мақола қандай ёзилади? | Sadikov.Uz\nSubmitted by Nasim Sadikov on Wed, 12/04/2019 - 11:44\nКўп саволлар тушади. Қизиқ-қизиқ саволлар.\n“Мақола қандай ёзилади?”.\n“Газетага қандай қилиб мақола чиқариш мумкин”га ўхшаш. “Аввал ёзинг, кейин чиқади”, дейман ҳазиллашиб.\nИзланадиган ўқитувчига мақола ёзиш қийин эмас.\nКўп ўқийдиган педагогга мақола ёзиш қийинчилик туғдирмайди.\nЎз ишининг устаси бўлган ҳар қандай касб эгаси мақола ёза олади.\n“Маърифат”да 20 йилдан буён ишлайман. Бу вақт давомида ўзим туғилиб ўсган тумандан кам, жуда-жуда кам ўқитувчи бизга мақола жўнатган. Бунга доим ҳайрон қолардим. Ҳозир ҳам ҳайронман. Нега? Яхши муаллимлар йўқми Нурободда? Унда нега туман битирувчиларнинг олий ўқув юртларига ўқишга кириши бўйича Давлат тест маркази эълон қилган рейтингда ўтган йили вилоятда Самарқанд шаҳри ва Нарпайдан сўнг 3-ўринни олди?\nДемак, туманда яхши ўқитувчилар кўп. Аммо уларнинг ишини оммалаштириш, тажрибасини ёйиш ишлари яхши йўлга қўйилмаган.\nНуробод шаҳридаги 2-мактабнинг инглиз тили фани ўқитувчиси Маҳбуба Жабборова яхшигина ижодкор ўқитувчи экан. Шу йил бошидан буён газетамизда 10 га яқин мақола ва таржималари чоп этилди. Бўларкану!\nНурободлик таълим мутасаддилари, ўқитувчиларига “Фаоллашинг, биродарлар! Ўзингизни, муаллимларни қайтадан кашф қилинг!” деб қоламан. Мақола қандай ёзилишига, газетада, айнан “Маърифат”да қандай қилиб чиқариш мумкинлиига қизиқадиганлар Маҳбуба Жабборовага мурожаат қилсин. Оддий осон тушунтиришига аминман.\n“Маърифат” – “Учитель Узбекистана” газеталари бош муҳаррири


"Фулхэм" футболчилари ўз жонига қасд қилмоқчи бўлган ўсмирни ҳаётга қайтарди\n29 сентябрь, 2021, 19:00\n"Рис - сен "Фулхэм" клубисан! Биз сен билан фахрланамиз!"\nЖорий мавсумда "Фулхэм" АПЛга қайтиш учун асосий даъвогар бўлиб турди. Марк Силва бошчилигидаги йигитлар элитада қайтиш учун барча имкониятларга эга. "Бристол Сити" билан баҳснинг 50-дақиқасида Александр Митрович рақиб дарвозасини ишғол қилгач, голни ногиронлар аравачасида ўтирган болакай билан нишонлашга қарор қилди. Бугунги ҳикоямиз айнан шу йигит ҳақида...\n13 ёшли Рис Портер "Фулхэм" жамоасининг ашаддий мухлиси. У эпилепсия ва танасининг ярми фалаж бўлгани боис, ногиронлар аравачасига михланиб қоган. Рис Портерни клуб ардоқлайди. Сиз, жамоанинг расмий сайтига кирсангиз, уни футболчилар рўйхатида учратишингиз мумкин. Марек Родар ва Пауло Газзаниганинг ўртасидаги болакайга эътибор қаратинг!\nРис Лондоннинг ғарбий қисмида - Аксбриджда дунёга келган. Касал бўлишига қарамай, футбол билан шуғулланишда давом этмоқда. Унга, бу имкониятни "Фелтхем Биз" жамоаси тақдим этди. "Брентфорд" клуби қошидаги болалар жамоаси Портерни ҳар жабҳада қўллаб-қувватлаб келади. Унга, ўйинларда дарвозани қўриқлаш имкониятини тақдим этади. Болалар мусобақасидаги бир баҳсда, "Фелтхем" клуби бош мураббийи дарвозага Портерни жойлаштирди. Бу воқеани суратга олганлар ижтимоий тармоқларга жойлаштирди.\nЎзининг футбол матчи турли ижтимоий тармоқларда тарқалиб кетганидан хабар топган болакай, мухлисларнинг реакцияси билан қизиқди. Ачинарлиси шундаки, билдирилган фикрларнинг 90 фоизи негатив эди. Мазах қилинган, таҳқирланган Рис чуқур депрессия ҳолатига тушиб қолди. Унинг аҳволи ҳақида "Эвенинг Стандарт" нашрига интервью берган онаси вазиятга ойдинлик киритди.\n"Нега ўрнингдан турмаяпсан? Агар оёқларинг бўлмаса, футбол ўйнаб нима қиласан? Ногиронларга футболда нима бор?" шу ва шу каби турли аянчли изоҳларни ўқиган ўспирин хонасини ичидан қулфлаб олди ва бир неча кун ҳеч ким билан сўзлашмади. Бу воқеа омма юзини кўргач, барча футбол вакиллари уни кўнглини кўтаришга ошиқди. "Челси", "Брентфорд", "Фулхэм", "Эвертон", "Арсенал" клублари расмий хат билан уни ўз жамоасида кўрмоқчи эканлигини маълум қилди. Кўп ўтмай, Рис "Уэмбли"даги фалаж футболчилардан ташкил топган Англия терма жамоаси машғулотида иштирок этиш мақсадида хонасидан чиқди.\nЭртаси куни BBC "Фулхэм" базасида шуғулланаётган Рис Портер ҳақида каттагина кўрсатув эфир юзини кўрди. У ўз севимли жамоаси аъзолари билан машқларда иштирок этар экан, бахтдан кўзлари чақнаб турар эди. Клуб ҳимоячиси - Тим Рим Портерни маҳкам бағрига босди. Жонли мулоқот бўлишига қарамай, 13 ёшли болакай йиғлаб юборди.\n"Аввалига мен ҳақимдаги инсонларнинг фикрини ўқиб, жуда хафа бўлдим. Мени дард, алам билан ёлғиз қолдирмаган барчага раҳмат. Ҳозир, хайрия ишлари билан шуғулланувчи Сcопе билан ҳамкорликни бошладим. Мақсадим, ўзим сингари имконияти чекланган спортчиларни қўллаб-қувватлаш."\nЎспирин 5 минг фунт хайрия пули жамғаришни ният қилган. "Буни уддала", деб номланган ҳаракат Британияда кенг оммалашиб кетди. У ўз сейвларини ижтимоий тармоқларга жойлашда давом этмоқда. Айни дамда, унинг жамғармасидаги сумма 20 минг фунтдан ошиб кетди. Бу бошланиши холос.\n"Фулхэм" клубининг расмий сайтида шундай жумла ёзилган:\n"Рис - сен "Фулхэм" клубисан! Биз сен билан фахрланамиз!". "Бристол Сити" билан ўйиндан сўнг, Портер ўз твиттер акаунтида қуйидагича изоҳ қолдирди:\n"Ҳа Рис Портер "Бристол Сити" билан ўйинда кутилган натижага эриша олмади, аммо киритилган голни бирга нишонладик. Бу қувончни мен билан баҳам кўрганингиз учун раҳмат. Сизнинг қўллаб-қувватлашингиз жуда ҳам муҳим."\nДарҳақиқат, бу негатив коммент сабабли ўз ҳаётига қасд қилмоқчи бўлган ўспириннинг ажиб ҳикояси эди. Ҳаёт жуда қисқа. Уни салбий нарсалар учун сарфлашдан тийилинг. Атрофга боқинг! Дунё гўзаликка тўла.


АҚШ ҳарбийларининг маълум қилишларича, бугун Қувайт шаҳрида АҚШнинг бир гуруҳ ҳарбийлари ўққа тутилганлар, лекин ҳеч ким жароҳатланмаган.\n03 июл 2022, Тошкент вақти: 20:33\nянвар 26, 2003\nМаълум бўлишича, ўт автомобилдан очилган.\nҚувайт амирликларида сўнгги пайтларда АҚШнинг у ерда жойлаштирилган ҳарбийлари ва бошқа фуқаролари бир неча марта ўққа тутилдилар.\nМусулмон экстремист, деб тахмин қилинаётган бир киши сешанба куни ичида икки америкалик бўлган автомашинани ўққа тутган ва натижада уларнинг бирини ўлдирган, бошқасини эса яралаган. Ҳар иккала америкалик АҚШнинг Қувайтда ҳизмат қилаётган ҳарбийси бўлган.


Сирдарё вилоятининг Сардоба туманида истиқомат қилувчи фуқаро автомобилларга техник хизмат кўрсатиш шаҳобчасини ташкил қилиш мақсадида “Ҳар бир оила тадбиркор” дастури доирасида 240 млн. сўм кредит олиш учун “Агробанк”нинг туман филиалига мурожаат қилади. Бироқ банк ходимлари турли важлар билан унга кредит ажратишни кечиктириб келади.\nКиритилди: 11:40 21.07.2021. Ўқилди: 1608 марта. Фикрлар сони: 0 та.\nСудьялар корпусига уч нафар янги вакил қўшилди


Упка касаллиги усимликлар билан даволаш\nУпка касаллиги усимликлар билан даволаш\nПедикулез (қов бити)\n«Даволарнинг энг яхшиси – Қуръондур» (Ибн Можа ривояти).\nҚуръони Карим жисмоний ва руҳоний касалликларнинг барчасига кифоя қилувчи шифо ҳисобланади. Лекин ҳар ким ҳам Қуръон билан даволанишга ва ундан шифо топишга муваффақ бўла олмайди. Агар бемор Қуръон билан даволанишни ишонч ва мустаҳкам эътиқод билан, унинг кўрсатмаларига тўла-тўкис амал қилиб, ўз ўрнига қўя олса, ҳар қандай дард бўлса ҳам, бартараф бўлади. Қандай бартараф бўлмасин? Ахир У тоғларга туширилганда парча-парча бўладиган, ерга туширилса, ер бўлак-бўлак ҳолга келадиган, еру осмонлар Парвардигорининг сўзи бўлса.\nЧитайте также: Видео как вывести бородавки в домашних условиях на руках\nБу хасталик аста-секин ривожланади, ўнг қовурға остида симилловчи оғриқ пайдо бўлади. Баъзан кўнгил айнийди, нажас суюқ келади. Биз эса бепарво бўлиб, оғриқ ўтиб кетар, дея бамайлихотир юраверамиз.\nХолецистит ўткир ва сурункали бўлади. Ўткир холецистит парҳезга риоя қилинмаганда, яъни ёғли, қовурилган, жуда аччиқ таом тановул қилинганда бошланади. Оғриқ ўнг қовурға остида пайдо бўлиб, баъзан елкага, юрак ёки бел соҳасига ўтиши мумкин. Кўнгил айниши, қусиш, қорин дам бўлиши, ич келиши кузатилади. Тана ҳарорати 38 С даражагача чиқиб, бош оғриғи, кўп терлаш юзага келади. Шундай белгилар бўлса, дарҳол шифокорга мурожаат қилиш керак.\nЎткир холецистит аста-секинлик билан сурункалига айланади. Ўт-тош хасталиги, ошқозон шираси етишмовчилиги билан боғлиқ гастрит, сурункали панкреатит (ошқозоности бези яллиғланиши), ҳазм йўллари аъзолари хасталикларидан ривожланади.\nСурункали холециститни дард қўзғалмаганда гиёҳлар ёрдамида даволаш мумкин. Ўт-сафро чиқишини яхшилаш мақсадида сафро ҳайдовчи гиёҳлар қўлланилади. Сафро ҳайдовчи омиллар холеретик ва холекинетик кабиларга бўлинади. Холеретиклар сафро ва сафро кислоталарининг ҳосил бўлишини маромига келтирса, холекинетиклар уларнинг оқишини яхшилаб, сафро халтаси кучини оширади. Гиёҳлар ёрдамида даволаш узоқ давом этади. Бу касалликда ёрдам берадиган бир неча йиғма чойларни эътиборингизга ҳавола этамиз:\nТенг миқдорда далачой (зверобой) ўти, маккажўхори попуги ва бўзноч (бессмертник) гуллари олинадида, яхшилаб омихта қилинади. Шу йиғмадан бир ош қошиқ олиниб, устига 200 мл қайноқ сув қўшилади ва сув ҳаммомида ярим соат мобайнида паст оловда қайнатилади. Кейин 10 дақиқа совитилади. Яна қайноқ сув қўшиш орқали буғланиш оқибатида йўқотилган суюқлик миқдори 200 мл.га етказилади. Тайёр қайнатмадан кунига 70мл.дан 3 маҳал таомдан 20 дақиқа олдин ичилади.\nЧитайте также: Криофарма инструкция по применению цена отзывы аналоги\nОқ қайин (берёза) барги, арча меваси, эрмон (полpнp горpкая) ва бўйимодарон (тисячелистник) ўтлари тенг миқдорда олинади. Аралашманинг бир ош қошиғи 200 мл қайноқ сувга солинади, оғзи берк идишда паст оловда 20-25 дақиқа қайнатилади. Оловдан олиниб, 15 дақиқа дамланади. Сузилгач, бир пиёладан эрталаб ва кеч-қурун таомдан ярим соат олдин ичилади. Бу мал-ҳам сафро-пешоб ҳайдовчи омил сифатида яхши наф келтиради.\n3 қисм қичитқи ўт (крапива), 2 қисм момақаймоқ, 2қисм наъматак илдизлари аралаштирилади. Бир ош қошиқ йиғма 250 мл қайноқ сувга солинади ва сув ҳаммомида 15 дақиқа қайнатилади. Кейин 3 соат мобайнида дамланади. Бу вақтда 1 қисм мойчечак (ромашка) гули, 2 қисм далачой ва 3 қисм тирноқгул (ноготки, календула) аралаштирилади ва бир ош қошиқ йиғма 200 мл қайноқ сувга солиниб, 40 дақиқа дамланади. Шундан кейин юқоридаги қайнатмага қўшилади. Аралашма ҳажми ярим литрга етгунча қайноқ сув қўшилади. Сўнг таомдан олдин кунига 2 ош қошиқ-дан 4 маҳал ичилади. Шу тариқа 2 ой мобайнида 10 кунлик танаффус (ҳар 5 ҳафтада) билан даволанилади. Даволаш муолажаси йилига 2 марта амалга оширилади.\nАрча мевасидан ташқари юқорида келтирилган доривор гиёҳларнинг ҳаммасини дорихоналардан топиш мумкин. Ёзилиши бўйича дамлама тайёрлаш қийин кўринсада, амалда анча осон.\nДаволаниш жараёнида парҳезга риоя қилиш даркор. Спиртли ичимликлар, аччиқ ва ёғли таомлар қалампир, саримсоқ-пиёз, ёғли гўшт, қўй гўшти, сариёғ, серёғ сут, серёғ, балиқ гўшти тавсия этилмайди. Қаҳва, какао, шоколод, газли ичимликларни ҳам чеклаш талаб этилади. Сабзавотлар, кўкатлар (укроп, кашнич)ни кўпроқ истеъмол қилиш керак. Мевали шарбат ичиш ва кунига оз-оздан 6 марта овқатланиш даркор.\nМ. Мирзашарипов, доришунос\nКлиник харитаси: тери-таносил касалликлари ичида «лидер». Ҳар йили бу касалликка ўртача 100 миллион киши чалинади. Бу дунйодаги жинсий фаол бўлган эркак ва аёлларнинг 5-15 фоизи демакдир.\nБош саҳифа » Венерология » Жинсий алоқа йўли билан юқадиган энг хавфли касалликлар


Озод деҳқонлар рўйхатдан ўтмоқчи\n30 октябр 2020, Тошкент вақти: 23:47\nТўлқин 5 январь куни Озод деҳқонлар партияси рўйхатдан ўтиш учун Ўзбекистон Республикаси Адлия вазирлигига ҳужжат топширди.\n“Озодлик” радиоси илгари хабар берганидек, мазкур партия 2003 йилнинг 6 декабрида таъсис қурултойини ўтказган эди. Ушбу қурултойда айни пайтда АҚШда истиқомат қилаётган сиёсатчи Бобур Маликов партия раҳбарлигига сайланганди.\nПартия бош котиби Нигора Ҳидоятованинг айтишича, бу номдаги партия аслида 1992 йилда тузилган бўлиб, унинг фаолларига ўтказилган тазйиқлар туфайли ўз фаолиятини давом эттира олмаган. Партияни қайта тузиш ташаббуси эса Бобур Маликовга тегишлидир.\nПартия "қишлоқ хўжалигида туб ислоҳотлар ўтказиш, деҳқонларни амалдаги ҳукумат диктатидан, унинг ўзбошимчалиги ва зўравонлигидан халос этишни ўзининг асосий мақсади", деб билади.\nАграр ислоҳотлар тарафдори бўлган бу партиянинг расмий рўйхатдан ўтиш имконияти қандай? Партия фаолларидан бири, чирчиқлик фермер Абдураҳмон Ҳосилов мазкур сиёсий куч ўз номини булғамагани, шу сабабли унинг рўйхатдан ўтказилишига ишонишини маълум қилди. Унинг айтишича, бу партия келажакда Ўзбекистоннинг тараққиёти, айниқса, қишлоқ хўжалигини юксалтиришда катта ҳисса қўшади.\nАммо мустақил кузатувчи Комрон Алиев партия фаолининг фикрларига қўшилмаслигини билдирди. Унинг сўзларига қараганда, ҳозирги вазият ҳисобга олинадиган бўлса, янги партиянинг рўйхатдан ўтиш имконияти йўқ даражададир.\n“Озод деҳқонлар партияси, биринчи навбатда, ижро ҳокимиятининг қишлоқ хўжалигига аралашувини камайтиришини талаб қилмоқда. Бу эса ҳукуматнинг бугунги сиёсатига зиддир”, деди К.Алиев.\nА.Ҳосиловнинг айтишича, партия расман рўйхатга олинмаган таҳдирда ҳам 2004 йилда бўладиган парламент сайловида ташаббус гуруҳлари орқали ўз номзодларини кўрсатиш ниятида.


Ногиронлиги бўлган шахслар автотранспорт воситаларининг тўхтаб туриш жойларига қўйиладиган талаблар тўғрисидаги низом Адлия вазирлигида давлат рўйхатидан ўтказилди.\nДўстлик кўприги мустаҳкамланмоқда\nБугун эрта тонгдан Тошкентдан йўлга чиққан бир гуруҳ журналистлар икки республика ўртасидаги “Ойбек” постига етиб келишди. Уларни Тожикистон оммавий ахборот воситалари раҳбарлари, журналистлар, зиёлилар карнай-сурнай садолари остида кутиб олдилар.\nЎзбекистонда кўча чироқлари ва йўл белгилари босқичма-босқич муқобил энергия манбаларига ўтказилади.\nТадбиркорни 14 йилдан буён қийнаб келаётган муаммо қачон ўз ечимини топади?\nМасала ҳақида тузукроқ тасаввурга эга бўлиш учун бундан 17 йил аввалги бир ҳолатга эътиборни қаратишга тўғри келади. 2001 йилнинг ёзида Бухоро шаҳрида яшовчи ишбилармон Хурсанд Ботиров бўш ётган ерни тендер асосида олдию автоуловлар тўхташ маскани барпо этди.\n2017 йилда Ўзбекистонда ҳар 1000 кишига 83 та автомобиль тўғри келди.\nЎзбекистонда давлат-хусусий шериклик агентлиги тузилади\nХусусий сектор ўзининг молиявий, техник ва бошқарув ресурсларидан фойдаланиш орқали лойиҳани илгари сурувчи куч ҳисобланади.\nЎзбекистон Республикаси Вазирлар Маҳкамасининг 2018 йил 26 июлдаги “Тошкент шаҳрида қурилиш ва ободонлаштириш ишларини бориши тўғрисида”ги сайёр йиғилиши баёни билан хорижий ташаббускор (Россия Федерацияси) “KB Strelka” компанияси томонидан ишлаб чиқилган “Тошкент сени севади” комплекс дастури ва “Дизайн код” лойиҳаси асосида...\nМашҳур голланд компанияси Ўзбекистонда туристлар учун навигация хариталарини яратади\nТошкентда “Ўздавергеодезкадастр” қўмитаси ва Нидерландиянинг TomTom компанияси вакиллари ўртасида музокаралар бўлиб ўтди.\n2019 йилда GM Uzbekistan автомобиллари нархи арзонлашади\nGM Uzbekistan компанияси томонидан ишлаб чиқарилаётган автомобиль нархлари 2019 йилда арзонлаштирилади.\nЎзбекистон бозори учун ишлаб чиқарилаётган автомобиллар нархи ошиши фақат монополия билан боғлиқ эмас.\nGM Uzbekistan Ўзбекистон бозори учун ишлаб чиқарилган автомобиллари нархини ошираётгани ҳақида хабар бергандик. Бу бир қатор саволларни келтириб чиқарди.\nЎзбекистонда йўл инфратузилмасини яхшилаш бўйича қарор қабул қилинди\nАвтомобиль йўллари инфратузилмасини янада ривожлантириш ва йўл ҳаракатини ташкил этиш тизимини такомиллаштириш чора-тадбирлари тўғрисидаги Ҳукумат қарори қабул қилинди.\nСмартфонлар учун “ўлмас” экран яратилди\nЖанубий Кореянинг Samsung компанияси Америка бўлими ходимлари томонидан смартфонлар учун ўта мустаҳкам янги экран модули яратилди. Синмайдиган мазкур дисплей органик светодиод (OLED) асосида тайёрланган.\nShowing 221-239 of 468 items.


Темир йўлдан ўтаётганда – Сурхон тонги\nБош саҳифа / Жамият / Темир йўлдан ўтаётганда\nТемир йўлдан ўтаётганда\nДекабр 22, 2018\tЖамият Изоҳ қолдириш 805 Кўрилди\nЙўллар, излар бизларни учраштиради, оғиримизни енгил қилади. Йўллар бизга бекаму кўст хизмат қилиши учун белгиланган тартиб-қоидаларга амал қилиш талаб қилинади. Масалан, йўлларнинг туташган жойлари — темир йўл кесишмаларида шундай тартиб-қоидалар борки, буни ҳайдовчи ёки машинист бўлишни ихтиёр этган шахсларга дастлабки кунданоқ тушунтирилади.\nМактаб ўқувчиларию, коллеж, олий ўқув юрти талабалари, корхона ишчилари, раҳбарлари, хуллас, барча-барчамиз йўловчи сифатида темир йўл кесишмаларидан ўтиш қонун-қоидаларидан хабардор бўлишимиз ҳам қарз, ҳам фарз. Корхонамиз жамоасининг асосий вазифаси поездлар ҳаракати хавфсизлигини таъминлашдан иборат. Бунинг учун йил давомида темир йўлларни таъмирлаш ва ҳаракат белгиларини, йўл кесишмаларини қўриқлаш, лозим бўлганда рельсларни алмаштириш каби ишларни бажарамиз.\nБизнинг корхонамиз тасарруфидаги кесишмаларнинг 48 таси асосий темир йўлларда бўлиб, 7 таси қўриқланади, 41 таси қўриқланмайди. Бу қурилмалар биз хизмат кўрсатиб келаётган 216,8 километр темир йўл ичида жойлашган.\nТемир йўл масофа корхонаси раҳбарияти, давлат назорат инспекцияси томонидан кесишмалардаги кўнгилсиз ҳодисалар содир этилмаслиги ва ҳаракат хавфсизлигини таъминлаш учун амалий ишлар қилинмоқда. Масалан, шу йилнинг ўтган ўн икки ойида мактаб, маҳалла, ташкилот, фермер хўжаликларида ўнлаб тарғибот-ташвиқот тадбирлари ўтказилди, бу тадбирларда 6502 киши қатнашди. Қолаверса, Термиз — Қумқўрғон, Термиз — Ғалаба, Термиз — Учқизил йўналишидаги 5 та қўриқланадиган темир йўл кесишмасида кесишмани тўсувчи қурилма (УЗП) ўрнатилди ва шу йилнинг 20 декабридан ишлаб бошлайди. Бу эса поездлар ҳаракат хавфсизлигини тўлиқ таъминлаб, қоидабузарликлар содир этилишининг олдини олади.\nМавриди келганда шуни ҳам айтиб ўтиш керакки, охирги вақтда Термиз — Қумқўрғон, Термиз — Болдир йўналишида темир йўл яқинида яшайдиган аҳоли томонидан чорва молларини боқиш ва қаровсиз қолдириш ёки ёш болаларга ишониб ташлаб кетиш ҳолатлари учраб турибди. Бунинг оқибатида моллар темир йўлга чиқиб, поездлар ҳаракатини қи- йинлаштирмоқда. Боз устига ушбу жойларда ёш болалар томонидан рельслар устига ҳар хил жисмларни қўйиб кетиш ҳоллари учраяпти.\nВаҳоланки, ҳозирги кунда Тошкент — Термиз йўналишида “Насаф” тезюрар электропоезди соатига 100 километрдан 120 километр тезликда шовқинсиз ҳаракатланмоқда. Аммо темир йўл атрофида яшовчи фуқароларимиз эътиборсизлиги кузатилаяпти. Бу эса ҳаракат хавфсизлигига хавф солиб, ёш болаларимиз ҳаётига рахна солишига сабаб бўлмоқда.\nЭнг ачинарлиси шундаки, темир йўлга яқин истиқомат қилаётган аҳоли темир йўллар атрофида чиқинди тўкиб, манзарани бузаяпти ва атроф-муҳитга зиён етказишмоқда. Темир йўл — ҳаммамизники. Қайсидир маънода ҳар биримиз темир йўл хизматидан фойдаланамиз. Бас, шундай экан, темир йўллар атрофини чиқиндихонага айлантирмаслик шарт.\nТермиз темир йўл масофа корхонаси раҳбари\nҚашқадарё филиали бошлиғи\nОлдинги “Бозори чопмаган” пиротехника\nКейинги Мазмунли ўтмоқда\nКўчага чиқинди тўккан


Россияда меҳнат қилаётган ўзбекистонликларнинг аксари қийин шароитда кун кечириши айтилади.\n"Эркин микрофон"га қўнғироқ қилган тингловчиларимиздан бири Россияга иш излаб кетаётган ўзбекистонликлар орасида ўспирин болалар кўпаяётганидан ташвиш билдирди.\nҚорақалпоғистон пенсионер таклифи\nҲукумат иш ҳақи ва пенсияларни кўтармасин, унинг ўрнига газ ва электр энергияси нархини туширсин, дейди Қорақалпоғистоннинг Тўрткўл туманидан қўнғироқ қилган пенсионер тингловчи.\n- Давлат сиëсатига аралашмоқчи эмасман. Лекин бир нарсани илтимос қилмоқчи эдимда. Бизларнинг ойлигимизни кўпайтирмасдан давлат тасарруфида бўлган электр, газларни йилда бир маротаба 5 фоизга арзонлатса ҳам ойлик кўпайтиргандан яхши бўлар эди дейманда.\nОзодлик: Нимага энди бундай деяпсиз? Ҳисоб-китоб қилдингизми?\n- Ҳисоб-китоб қилиб кўрганда, масалан ойликни бугун кўпайтирадими 15-20 фоизга, эртасига нарсалар қимматлайди бозорда ҳам, давлатда ҳам.\nОзодлик: Икки ўн беш бир ўттиз бўлиб қолади демоқчисиз.\n- Икки ўн беш бир ўттиз бўлмайди. Агар шу бўлса ҳам яхши бўларди. Нарх жуда ошиб кетади. Мен давлат сиëсатига аралашмоқчи эмасман. Давлат сиëсати жуда яхши. Ойликни кўпайтирди. Ойликни кўпайтиргани билан нарсалар ҳам қимматлайди, дейди тўрткўллик суҳбатдош.\n“Ёш болалар Россияга келмасин, ўзимизда ўқисин”\nдейди Россиядаги меҳнат муҳожири самарқандлик Шуҳрат.\n- Келишда ўзим билан жиянчамни олиб келгандим. Шу жўнаëтган пайтида акамнинг кўзи ëшландида. Кимдир ҳавас билан қаради мана ўғли одам бўлди деб, кимдир бошқача қаради. “Ҳа, нима бўлди?” деган пайтимда “Ўзим 10 йил ишладим Россияда. Дарахтининг соясини кўришини ҳам хоҳламаган эдим. Мана энди ўғлим кетаяпти. Шуларни ўқитаман деб нима қилгандим. Шу даражада оғирлашиб кетаяпмиз” дедида. Шу гап ҳеч кўнглимдан чиқмади. Мен қараб турибман ишлаяптида. Буку менинг қўлим остида. Кўнглим тинч. Барибир иш оғирлик қилаяптида.\nОзодлик: Жиянингиз неча ëшда?\n- Паспортни олдию сурди ака. Телефон қилсам, бунинг синфдошлари келаяпти эканда. Мен айнан уларни тўхтатиб қўйиб “келманглар” демоқчи эмасманда. Нимага бизда мактабни битиргандан, паспорт олгандан бу ëққа қараб интилиш кучайиб кетаëтганига ҳеч тушуна олмаяпманда. Коллеж очилаяпти, лицей очилаяпти, ҳеч бир ўқишга интилишнинг ўзи йўқ. Битта нарса илтимос қилмоқчи эдим ўзимиздан кейин келаëтган ëшларга, уларнинг ота-оналарига. Тўғри бу ерда пул топса бўлади. Лекин болаларнинг кўзи очилади деб бу ëққа жўнатишнинг кераги йўқ. Кимдир яхши жойга тушади, кимдир ëмон жойга. Яхшиси ўқисин. Балки бизда 5-10 йилдан кейин диплом иш келиб қолар. Бир мутахассисликни ўзимизда олсин. Мана шу нарсага жуда илтимос қиламанда. Ота-оналар қарасин. Бу ëққа келиб 300-400 доллар жўнатиб бир нарса қилиш қийин. Ўзимиздан қидирсин ëшлар, дейди Россияда ишлаëтган Шуҳрат.


Пандемияга қарши биргаликда курашамиз!\nХабарингиз бор, Ўзбекистон Республикаси ҳудудида 2020 йил 24 мартидан бошлаб коронавирус инфекцияси тарқалишига қарши кучайтирилган тартиб жорий этиди.\nАйни пайтда хорижий давлатлар фуқаролари ва фуқаролиги бўлмаган шахсларни, шунингдек, йўловчи ташувчи транспорт воситаларининг Ўзбекистон Республикаси ҳудудига барча чегара ўтказиш пунктлари орқали кириб келиши тўхтатилган.\nЛекин, турли сабабларга кўра юртимиздан ташқарида қолган Ўзбекистон Республикасининг фуқаролари кириб келиши давом этмоқда. Улар 14 кун давомида махсус ажратилган тиббиёт муассасаси ёки карантин тадбирларини ташкил этишга мослаштирилган базалар ёхуд уй шароитида карантинга олинади.\nУшбу шахслар билан чегарада энг аввало божхона ходимлари юзма-юз келишини инобатга олсак, божхоначиларнинг махсус ҳимоя воситаларидан фойдаланиши нафақат уларнинг саломатликларини асрашга, балки коронавирус ёйилишининг олдини олишда ҳам муҳим аҳамият касб этади.\nБиргина “Ғишткўприк” чегара-божхона постида 24-25 март кунлари 2922 нафар юртдошларимиз тезкорлик билан божхона назоратидан ўтказилди.\nКучайтирилган тартиб даврида юртдошларимизнинг бирламчи истеъмол товарлари хусусан озиқ овқат маҳсулотларига бўлган табий эҳтиёжларини ўз вақтида қондириш ҳамда тақчилликни юзага келтирмаслик учун барча имкониятлар сафарбар этилган.\nБу эса ташқи савдо юклари ҳарақатининг узлуксиз амалга оширилишини тақозо этади. Демакки, бундай шароитда айрим соҳалар қатори ташқи иқтисодий фаолият божхона постларидаги фаолият ҳам тўхтовсиз давом этмоқда.\nБунда Ўзбекистон Республикаси Президентининг 2020 йил 19 мартдаги «Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида”ги ПФ-5969-сон Фармонига биноан Давлат божхона қўмитасида ва унинг ҳудудий бошқармаларида ташкил қилинган юкларни чегара божхона постлари орқали тезкорлик билан ўтказиш, уларнинг узлуксиз божхона расмийлаштирувини, шунингдек, экспорт ва импорт қилинаётган товарларга рухсат берувчи ҳужжатларнинг берилишини таъминлаш бўйича тезкор штабларнинг аҳамияти катта бўлмоқда.\nМасалан, кундалик овқатланиш рационида муҳим ўрин тутувчи картошканинг бозордаги нархини мўътадил ушлаб турилишида бу турдаги маҳсулотларнинг ички бозорларга узлуксиз етказиб берилиши муҳими ўрин тутади.\nПойтахтимизнинг биргина “Чуқурсой” ташқи иқтисодий фаолият постида кунига четдан келтирилган 2 минг 800 тоннага яқин картошка тезкорлик билан божхона назорати ва расмийлаштирувидан ўтказилиб, ички бозорларга йўналтирилмоқда. Биз тасвирга олишга борган куни ҳам бу ерда четдан келтирилган 960 тонна картошканинг божхона расмийлаштируви қисқа мудатларда амалга оширилаётган экан.\nМавзуга қуруқ чой мисолида ҳам ёндошиш мумкин. пойтахтимизнинг Олмазор туманидаган божхона омборларидан бири бўлганимизда, бу ерда шу кеча-кундузда 1.5 минг тоннадан ортиқ қуруқ чой сақланаётганига гувоҳ бўлдик. Шунингдек, тез кунларда яна шунча миқдордаги маҳсулотнинг келиши кутилмоқда. 25 март куни бу ердан республикамизнинг олис ҳудудларидан билан Хоразм вилоятига 25 тонна қуруқ чой юборилаётган экан.\nРақамларга мурожаат қилсак, сўнгги 10 кун (15-24 март) давомида республикамиз бўйлаб, давлат божхона хизмати органлари хориждан келтирилган 18,5 млн. АҚШ доллари қийматидаги 50,2 минг тонна озиқ-овқат маҳсулотларини импорт божхона режимига расмийлаштиришди.\nРеспубликамиздан эса 15-24 март кунлари хорижий давлатларга 140 млн. АҚШ доллари қийматидаги 150 минг тоннадан ортиқ товарлар экспорт қилинди.\nКоронавирус инфекцияси тарқалишига қарши кучайтирилган тартиб даврида халқаро почта ва курьерлик жўнатмаларини юбориш ва қабул қилиш ҳам узлуксиз давом этади.\nТошкент шаҳридаги “Бош почтамт” ташқи иқтисодий фаолият божхона постида ходимлар одатдагидек, лекин махсус ҳимоя воситаларидан фойдаланган ҳолда хизматни олиб боришмоқда. Бу ерда халқаро почта ва курьерлик жўнатмаларининг божхона назорати амалга оширилади.\nПочта жўнатмалари ва уларни жўнатиш санитария-эпидемиология стандартларига мувофиқ амалга оширилади, шунинг учун қабул қилувчиларни ташвишга соладиган ҳеч қандай сабаб йўқ.\nРақамларга мурожаат қилсак, жорий йилнинг 15-25 март кунлари “Бош почтамт” божхона постида салкам 173 тонна оғирликдаги 37 минг донадан ортиқ халқаро почта ва курьерлик жўнатмалари божхона назоратидан ўтказилди.\nҲа, бугунги давр барчамиздан пандемияга қарши муросасиз курашни тақозо этмоқда. Кимдир хизматда, кимдир уйида қолиб, бу курашда ўзининг муносиб ҳиссасини қўшмоқда. Давлат божхона хизмати органлари учун эса бугунги кунлар янада маъсулиятли. Халқимиз бу офатни албатта енгади. Бунинг учун салоҳият, қудрат ва энг муҳими ишонч мустаҳкам. Сиз ҳам бунда ҳисса қўшмоқчимиз? Унда ҳозирча уйда қолинг.


Олий лига. «Динамо» аутсайдер уйида мағлубиятга учради\nЖума, 19 Май\nОлий лиганинг 11-туридан ўрин олган "Обод" - "Динамо" учрашуви бўлиб ўтди.\nУчрашувнинг биринчи бўлимида ҳисоб очилмаган бўлса, иккинчи бўлимда тошкентликлар омадли ўтказишди. Санжар Риҳсибоев 60 ва 67-дақиқаларда дублга эришган бўлса, Дониёр Ҳасанов фарқни йириклаштирганди. Сўнгги дақиқаларда Абдумалик Абдуллаев йирик ҳисобдаги мағлубиятдан меҳмонларни қутқариб қолувчи голни киритди.\nОлий Лига, 11-тур\n«Обод» – «Динамо» 3:1 (0:0)\nГоллар: Санжар Риҳсибоев (60, 67), - 2:0. Дониёр Ҳасанов (75) - Абдумалик Абдуллаев (89).\n«Обод»: Ширинбой Абдуллаев, Аброр Хусинов, Анвар Ғофуров, Фарҳод Мираҳматов (Санжар Риҳсибоев, 46), Ғайрат Умиров, Шерзод Жалилов, Дониёр Ҳасанов, Шохруз Норхонов, Сардор Қаҳҳоров, Аббос Саидкаримов (Наврўзбек Хаипов, 80), Тимур Васильев (Жаҳонгир Омонов, 90+1).\n«Динамо»: Михаил Наумов, Бунёд Исроилов, Фирдавс Абдусалимов (Миркомил Локаев, 76), Акмал Бозоров, Жасур Азимов, Сардор Сулаймонов, Жавоҳир Қаҳрамонов, Шоҳруҳ Холматов, Орифжон Мамажонов, Амиржон Сафаров, Абдужамол Исроилов.\nЎзбекистон Олий лигаси Обод Динамо Самарқанд


Бобо-Усмон Батуров: Билдирилган ишончни оқлашга ҳаракат қиламан » Жиззах шаҳар ҳокимлиги расмий ахборот портали\nРасмий ахборот портали » Янгиликлар » Бобо-Усмон Батуров: Билдирилган ишончни оқлашга ҳаракат қиламан\nБобо-Усмон Батуров: Билдирилган ишончни оқлашга ҳаракат қиламан\n19 июль 2021 йил\nБокс бўйича терма жамоамиз аъзоси Бобо-Усмон Батуров Токио Олимпиадасида мамлакатимиз спорт делегациясининг байроқдорларидан бири сифатида эълон қилинди. У билан телефон орқали қисқача суҳбатлашдик.\n- Аввало, сизга байроқдорлик вазифаси юкланганлиги билан табриклаймиз. Кутганмидингиз?\n- Тўғриси, кутмагандим. Эшитиб ғурурландим. Байроқдорлик вазифаси улкан масъулият. Бу мен учун катта шараф. Энди зиммамдаги вазифа янада ошди. Олимпиадада қатнашишнинг ўзи масъулият эди.\n- Олимпиадага тайёргарлик жараёнлари қандай кечмоқда?\n- Тайёргарлик белгиланган режа асосида олиб бориляпти. Мураббийларимиз Марат Қурбонов, Тўлқин Қиличев ва Раҳмажон Рўзиохуновнинг кўрсатмалари бўйича шуғулланяпмиз.\n- Айнан бугунги машғулот қандай ўтди?\n- Доимгидан бошқачароқ бўлди. Яъни, Япониядаги Ўзбекистон элчихонасининг кўмагида биз спортчилар учун машғулотдан кейин маданий хордиқ ташкил этилди. Япон миллий рақс усталари бизга ажойиб рақс ташкиллаштирди. Уларга қўшилиб биз ҳам рақс тушдик.\n- Об-ҳаво, карантин шароитлари қийин эмасми?\n- Япония об-ҳавоси Ўзбекистондан фарқ қилади. Икки-уч кун мослашишимиз учун вақт кетди. Ҳозир ўрганиб қолдик. Карантин шароитларига кўникканмиз. Бир йил аввалги карантинда бунга мослашган эдик.\n- Байроқдор спортчи ҳамиша кўпчиликнинг эътиборида туради. Жанглар мобайнида бу сизга таъсир кўрсатмайдими?\n- Боя айтганимдек, бу икки карра масъулият. Умид қиламанки, ҳаммаси яхши бўлади. Ўзимга билдирилган ишончни оқлаш учун бор имкониятимни ишга соламан. 2000 йил Сидней олимпиадасида боксимиз фахри Муҳаммадқодир Абдуллаев байроқдор бўлиб, олтин медалга мушарраф бўлганди. Илоҳим, менга ҳам афсонавий спортчимизнинг йўлини берсин.\nТўлқин РЎЗИЕВ суҳбатлашди


«Эътироф — 2015»\nМамлакатимизда Президентимиз раҳнамолигида бадиий ижод, маданият ва санъат, журналистика ҳамда спорт соҳаларини янада ривожлантириш борасида улкан эътибор ва ғамхўрлик кўрсатилмоқда. Анъанавий тарзда ўтказилаётган “Эътироф” анжумани ҳам ана шундай эзгу мақсадларга хизмат қилаяпти.\nКеча пойтахтимиздаги муҳташам “Истиқлол” санъат саройида “Эътироф” мукофотининг 2015 йилдаги совриндорларини тақдирлаш маросими бўлиб ўтди.\nМустақиллик йилларида миллий маънавиятимизни тиклаш, ёшларни миллий санъатимиз ва маданиятимиз воситасида юксак фазилатлар соҳиби этиб камолга етказиш борасида улкан ишлар амалга оширилаётир.\n2015 йил мамлакатимиз маданий-маърифий ҳаётида юксак савияда ўтказилган ранг-баранг тадбирлар, ижодий лойиҳалар, фестиваллар, концертлар, кўрик-танловларга бой бўлди. Қорақалпоғистон Республикаси, вилоятлар ва Тошкент шаҳридаги театр жамоаларининг спектакллари юртимиз бўйлаб ташкил этилган гастроллар давомида мухлислар эътиборига ҳавола қилинди.\nСамарқанд шаҳрида ўтказилган “Шарқ тароналари” X халқаро мусиқа фестивалида дунёнинг 66 та давлатидан келган санъаткорлар Регистон майдонида миллий куй-қўшиқлари, рақсларини намойиш этди.\nПоёнига етаётган йилда спорт соҳасида ҳам улкан муваффақиятлар қўлга киритилди. Ўзбекистонлик ёшлар спортнинг кўплаб турлари бўйича қитъа ва жаҳон чемпионатларида зафар қучиб, Ватанимиз нуфузини янада оширишга муносиб ҳисса қўшди.\n“Эътироф — 2015” мукофотига тавсия этилган номзодлар “Театр, кино ва оммавий томошалар”, “Эстрада, анъанавий, опера хонандалиги, мусиқа ижрочилиги ва рақс санъати”, “Тасвирий ва амалий санъат”, “Бадиий ижод, журналистика ва телевидение”, “Спорт”, “Эътибор, эҳтиром, эъзоз” каби олти йўналиш асосида йигирма уч номинация бўйича аниқланди.\nТантанали кечада турли номинациялар бўйича совриндорларга “Эътироф — 2015” мукофотининг статуэткаси, диплом ва совғалар топширилди.\nСанъат усталари ҳамда ижрочи ёшлар иштирокидаги катта концерт дастури кечага янада файз бағишлади.\nМазкур рукндаги бошқа мақолалар: « Ҳар бир мурожаат — эътиборда\tОгоҳлик, масъулият, уюшқоқлик республикамизда ўтказилган ёнғин хавфсизлиги ойлиги жараёнида яққол ифодасини топди »


Huawei дронлар парвози вақтини узайтиришда уяли алоқа минораларидан фойдаланади\n19:28 / 02.03.2017\nHuawei компаниясида хусусий, ҳарбий ва тижорат дронларининг парвоз вақтини ошириш бўйича ғоя бор. Хитойлик ишлаб чиқарувчи бунинг учун уяли алоқа минораларидан, уларни симсиз қувватлантириш қурилмалари билан жиҳозлаб, фойдаланишмоқчи.\nБундан ташқари, почта ва харидларни кўп кишилар яшайдиган туманлар ҳамда катта шаҳарларга вақтида ҳамда сифатли етказиб беришни таъминлаш учун мобил миноралар узатиш сигналларини кучайтириш ҳамда GPS-белгиларни аниқлаштиришда қўлланилиши мумкин.\nАйни дамда лойиҳа бошланғич ишлаб чиқариш жараёнида бўлиб, уни ривожида компания шериги – Хитойдаги энг йирик мобил оператор China Mobile ёрдам бермоқда. Улар яқин келажакда яхши натижаларга эришишни мўлжаллашмоқда, бу, уларнинг фикрича, тижорат мақсадидаги етказиб беришлар соҳасига учувчисиз учар қурилмаларни жорий этишни назарда тутади.